Η σεξουαλική αγωγή δεν είναι ταμπού, είναι αναγκαιότητα |InfotainmentWise\nΗ σεξουαλική αγωγή δεν είναι ταμπού, είναι αναγκαιότητα\nΤο ζήτημα της σεξουαλικής εκπαίδευσης των νέων και η ένταξη του στα σχολεία με τη μορφή υποχρεωτικού μαθήματος, είναι ένα ζήτημα το οποίο κατά καιρούς έχει απασχολήσει. Τόσο η εκάστοτε κυβέρνηση που αναλαμβάνει τα ηνία, όσο και το Υπουργείο Παιδείας έχουν κάνει σκέψεις να εισάγουν διδασκαλία με τη συγκεκριμένη θεματολογία, αλλά ποτέ δεν εφαρμόστηκε ολοκληρωμένα. Σήμερα, μετά από μία σειρά αποκαλύψεων με τη βοήθεια του κινήματος “Me too” στη χώρα μας για υποθέσεις σεξουαλικής παρενόχλησης, το κομμάτι περί σεξουαλικής επιμόρφωσης είναι πιο επίκαιρο από ποτέ. Η ελληνική κοινωνία, συμβαδίζοντας με τα πιστεύω της εκκλησίας τόσα χρόνια, αντιμετώπιζε το συγκεκριμένο ζήτημα ως ταμπού πατώντας συνεχώς αναβολή. Όπως αποδεικνύει η ιστορία, αυτή η παράταση πιθανόν να συνέβαλε με τη σειρά της στη διόγκωση του προβλήματος. Το νέο πλάνο του Υπουργείου Παιδείας εντάσσει τη σεξουαλική αγωγή μέσα στις αίθουσες από τη νέα σχολική χρονιά.\nΥποχρεωτικό μάθημα η σεξουαλική αγωγή στα σχολεία της Ευρώπης\nΗ δομή της ευρωπαϊκής εκπαίδευσης έχει αποτελέσει σημαντική προϋπόθεση για την κατασκευή μίας υγιούς και εξελιγμένης κοινωνίας. Η παιδεία και η εκπαίδευση αντικατοπτρίζονται στην πρόληψη, στο χειρισμό και την αντιμετώπιση πολλών ευαίσθητων ζητημάτων, που για την Ελλάδα ακόμα αποτελούν ανέγγιχτα μονοπάτια. Η ένταξη της σεξουαλικής αγωγής για τα σχολεία της Ευρώπης αποτελεί σημαντικό συστατικό της εκπαίδευσης από τις πρώτες κιόλας βαθμίδες. Είναι αυτός ο λόγος που χαρακτηρίζει την Ευρώπη λιγότερη ομοφοβία και περισσότερη ανεκτικότητα; Σύμφωνα με την ILGA και μία έρευνα της πριν λίγα χρόνια, χώρες με υψηλά ποσοστά ανεκτικότητας έχουν ως υποχρεωτικό μάθημα της σεξουαλική διαπαιδαγώγηση στα σχολεία. Σύμφωνα με τον παρακάτω χάρτη η Νορβηγία χαρακτηρίζεται με 66% ανεκτικότητας προς τη διαφορετικότητα. Το ποσοστό αυτό δηλώνει το σεβασμό στη σεξουαλική ταυτότητα και προτίμηση του ατόμου. Ναι! Αυτά είναι αποτέλεσμα μιας ολοκληρωμένης εκπαίδευσης.\nΠαρακάτω, καταγράφονται οι χώρες που έχουν εισάγει τη σεξουαλική αγωγή στα σχολεία με τη μορφή υποχρεωτικού μαθήματος:\nΗ Ελλάδα χαρακτηρίζεται από 28%, ένα ποσοστό χαμηλά αν συγκριθεί με τις Ευρωπαϊκές προδιαγραφές. Ένα ποσοστό που μαρτυρά την έλλειψη της αγωγής πάνω στη σεξουαλικότητα του ατόμου αλλά και το γενικότερο ενδιαφέρον της κοινωνίας.\nΗ ελληνική πραγματικότητα στέλνει τα δικά της μηνύματα\nΗ ελληνική κοινωνία του 2021 έχει στείλει τα δικά της μηνύματα, έχοντας κάνει πιο ξεκάθαρο από ποτέ το πόσο αναγκαία είναι η ένταξη της σεξουαλικής αγωγής στα σχολεία. Το ζήτημα των αμβλώσεων εξακολουθεί να διχάζει, το κεφάλαιο του σεξουαλικού προσανατολισμού και της διαφορετικότητας είναι γραμμένο ακόμα με ψιλά γράμματα, και η νεολαία δεν ενδιαφέρεται για το κομμάτι της πρόληψης. Ποια είναι άραγε η πραγματική αιτία της έξαρσης τους; Η σεξουαλική παρενόχληση και η βία μπορεί να ερμηνευθεί με βάση την απουσία της σωστής διαπαιδαγώγησης στα ελληνικά σχολεία;\nΠερισσότερα στοιχεία για τις προσπάθειες που έγιναν κατά καιρούς στη χώρα μας:\nΗ πρώτη νύξη έγινε το 1964. Ο Ευάγγελος Παπανούτσος, ο Γενικός Γραμματέας του υπουργείου Παιδείας κατά την κυβέρνηση Παπανδρέου, είχε θίξει την άμεση ανάγκη για την ένταξη της σεξουαλικής αγωγής στα σχολεία. Ωστόσο, παρά τη θέληση και κάποιες μικρές προσπάθειες που έγιναν, οι αντιδράσεις της εκκλησίας παγώνουν το ζήτημα για 56 χρόνια. Οποιαδήποτε αναφορά για το συγκεκριμένο ζήτημα χαρακτηρίστηκε «ανήθικη» και «ντροπιαστική» από τη σκοπιά της εκκλησίας. Αυτός πιθανόν να είναι και ο βασικότερος λόγος που πάγωσε η ένταξη της σεξουαλικής αγωγής στα σχολεία τότε.\nΤο 1995 εισάγεται στα ελληνικά σχολεία το μάθημα «Αγωγή της υγείας», έχοντας την σεξουαλική διαπαιδαγώγηση ως υποενότητα.\nΤο 2001, το Υπουργείο Παιδείας για το σχετικό μάθημα εκδίδει εγχειρίδιο το οποίο δέχτηκε τα πυρά της εκκλησίας. Εν τέλει δεν έφτασε ποτέ στα χέρια των μαθητών.\nΤα επόμενα χρόνια σημειώθηκαν προσπάθειες οι οποίες έπεσαν στο κενό. Το ίδιο συνέβη και με τις πιλοτικές εφαρμογές κατά το 2009, 2014, 2017.\nΤο 2020 η κυβέρνηση αποφασίζει να εφαρμόσει τη σεξουαλική αγωγή πιλοτικά σε κάποια σχολεία. Ένα χρόνο μετά, η συζήτηση περιστρέφεται γύρω από τη δημιουργία ενός υποχρεωτικού μαθήματος που θα έχει στόχο κυρίως την ενημέρωση των μαθητών.\nΤο ερώτημα που προκύπτει με αυτή την απόφαση, είναι κατά πόσο είναι έτοιμοι οι εκπαιδευτικοί να διαχειριστούν σωστά το συγκεκριμένο μάθημα και να το αξιοποιήσουν προς όφελος του μαθητή. Ας μη ξεχνάμε όλα αυτά τα μαθήματα που ήδη υπάρχουν με τη μορφή υποχρεωτικού χαρακτήρα στο σχολικό πρόγραμμα, αλλά δεν αξιοποιήθηκαν όπως θα έπρεπε.\nΓιατί οι νέοι σήμερα βλέπουν το Sex Education στο Netfllx?\nΑν γίνει ένας απολογισμός στα ήδη υπάρχοντα μαθήματα που διδάσκονται, θα διαπιστώσει κανείς πως γίνονται ελάχιστες αναφορές στην σεξουαλική επιμόρφωση των παιδιών. Συγκεκριμένα, στη ΣΤ’ δημοτικού γίνεται μόνο μία μικρή νύξη στο αναπαραγωγικό σύστημα του ανθρώπου. Η ηλικία των 12 τοποθετείται λίγο πριν την προεφηβεία και θα ήταν μία καλή χρονική στιγμή να αρχίζει το παιδί να αντιλαμβάνεται την έννοια του φύλλου και της σεξουαλικότητας. Δυστυχώς μένει στη διάθεση του διδάσκοντα το εάν θα γίνει κάποια πιο διευκρινιστική συζήτηση για το ζήτημα ή αν θα αποφασίσει απλώς να προχωρήσει με συνοπτικές διαδικασίες στο επόμενο κεφάλαιο. Το ίδιο ισχύει και για το μάθημα της Βιολογίας της Α’ γυμνασίου.\nΔεν μπορούν σε καμία περίπτωση να μεταφραστούν ως σεξουαλική αγωγή τα παραπάνω μαθήματα. Δεν είναι αρκετά ώστε να ενημερώσουν ένα παιδί που ανακαλύπτει το σώμα του και ταυτόχρονα τον κόσμο. Πρόκειται για ευαίσθητες ηλικίες που τα παιδιά έχουν ένα γιατί στο στόμα και δεν σταματούν μέχρι να το απαντήσουν. Ωστόσο, πρόβλημα ανιχνεύεται και σε μεγαλύτερες ηλικίες όπου εκεί θίγονται και ζητήματα όπως η σεξουαλική προφύλαξη, τα σεξουαλικώς μεταδιδόμενα νοσήματα και η αναπαραγωγή. Εφόσον δεν παρέχεται μία συγκεκριμένη κατεύθυνση από το σπίτι ή την εκπαίδευση, οι νέοι καταφεύγουν στο διαδίκτυο, την τηλεόραση και σε συζητήσεις συνομήλικων. Η πρόσβαση σε όλα τα σύγχρονα υποκατάστατα της γνώσης οδηγεί σε έναν ασκό αστείρευτης πληροφορίας, τον οποίο κανένας νέος δεν μπορεί να διαχειριστεί.\nΛαμβάνουν λοιπόν αντιφατικά μηνύματα, τα οποία δεν είναι σε θέση ούτε να αντιληφθούν, ούτε να ερμηνεύσουν. Αυτός είναι λοιπόν ο λόγος που σειρές όπως το Sex Education έχουν γίνει ανάρπαστες σε εφηβικές ή ακόμα και μεγαλύτερες ηλικίες. Αυτή η ρεαλιστική σειρά όπως και άλλα παρόμοια διαδικτυακά βίντεο προσφέρουν ταχύρρυθμα μαθήματα στους νέους για ζητήματα που δεν θίχτηκαν ποτέ στις σχολικές αίθουσες.\nΗ Ελλάδα του 2021 παρουσιάζει αυξημένα ποσοστά σεξουαλικής κακοποίησης. Η Ελλάδα του 2021 δυσκολεύεται ακόμα να αντιμετωπίσει ζητήματα όπως είναι το δικαίωμα της αυτοδιάθεσης ή ο σεβασμός απέναντι στην επιθυμία του άλλου. Την ίδια στιγμή που για άλλα κράτη της Ευρώπης αυτά είναι αυτονόητες υποχρεώσεις της εκπαίδευσης. Εύλογα, κάποιος θα έλεγε ότι σεξουαλική παρενόχληση υπήρχε πάντα στις ζωές μας απλώς κλείναμε τα μάτια. Ναι, δυστυχώς αυτή είναι η αλήθεια. Εφόσον μπήκαμε σαν κοινωνία στη διαδικασία να ανοίξουμε αυτό το ζήτημα ας το κάνουμε σωστά. Το μόνο που έχουμε να περιμένουμε είναι αν τελικά θα εφαρμοστεί το πλάνο της Κεραμέως για τη σεξουαλική αγωγή στα σχολεία ή αν τελικά θα παραμείνει μία σκέψη όπως συμβαίνει εδώ και μισό αιώνα.


Παγκόσμια Ημέρα ανέμου, γονιμότητας και κατά της κακομεταχείρισης των ηλικιωμένων - MyPortal\nΠαγκοσμίως, 90 εκατομμύρια ζευγάρια αντιμετωπίζουν κάποιο πρόβλημα σύλληψης. Το 85% από τα ζευγάρια αυτά (77 εκατομμύρια), δεν αναζητούν ποτέ βοήθεια για τα προβλήματα που αντιμετωπίζουν. Από τα 13 εκατομμύρια ζευγάρια που αναζητούν ιατρική βοήθεια, ποσοστό μικρότερο από το 42%, θα αρχίσει τελικά θεραπεία. Έτσι, λοιπόν, από όλα τα ζευγάρια που αντιμετωπίζουν το πρόβλημα, μόνο το 6% έχουν την ιατρική βοήθεια που απαιτείται. Η ανεξάρτητη αυτή διεθνής πρωτοβουλία, ονομάστηκε ACT και εξαπλώνεται σε όλο τον κόσμο με την ίδρυση κατά τόπους παραρτημάτων.Στην Ελλάδα, καταξιωμένοι επιστήμονες, γνωρίζοντας ότι τα περίπου 300.000 υπογόνιμα ζευγάρια της χώρας μας και ο ευρύτερος κοινωνικός τους περίγυρος έχουν ανάγκη υπεύθυνης ενημέρωσης και καθοδήγησης, προχώρησαν στη δημιουργία της ACT HELLAS. Η Ελλάδα είναι η 20η χώρα στο κόσμο που συμμετέχει στη δράση της ACT International.


024/2020 – Συνάντηση Accounting Regulatory Committee – ARC\nΔημοσιεύτηκε στις 30 Σεπτεμβρίου 2020 26 Μαρτίου 2021 by elteUser\nΣτις 24 Σεπτεμβρίου 2020 πραγματοποιήθηκε, με τηλεδιάσκεψη, η προγραμματισμένη συνάντηση των μελών της Κανονιστικής Επιτροπής Λογιστικών Θεμάτων (Accounting Regulatory Committee – ARC).\n023/2020 – Δελτίου Τύπου του Υπουργείου Ανάπτυξης και Επενδύσεων\nΔημοσιεύτηκε στις 15 Σεπτεμβρίου 2020 26 Μαρτίου 2021 by elteUser\nΣΛΟΤ Αριθμ. Πρωτ.: 1889 ΕΞ / 15.09.2020\nΔημοσιεύτηκε στις 15 Σεπτεμβρίου 2020 22 Μαρτίου 2021 by elteUser\nΧρηματοοικονομική Παρουσίαση Κεφαλαίων Αυτοτελούς Διαχείρισης\nΣΛΟΤ Αριθμ. Πρωτ.: 1742 ΕΞ / 01.09.2020\nΔημοσιεύτηκε στις 1 Σεπτεμβρίου 2020 22 Μαρτίου 2021 by elteUser\nΑποσβέσεις παγίων (κτηρίου εκτός εκμεταλλεύσεως)


Ας είμαστε ειλικρινείς, οι online αγορές τα σπάνε! Δεν χρειάζεται να περιμένεις στη σειρά ενός καταστήματος, δεν χρειάζεται να φύγεις από το σπίτι σου και μπορείς να αγοράσεις το οτιδήποτε φορώντας τις πιτζάμες σου. Κι ενώ όμως τα θετικά των online αγορών είναι αρκετά, δυστυχώς υπάρχουν και μερικά ιδιαίτερα εκνευριστικά αρνητικά.\nΑρχικά, τα τζιν που κοιτάς μπορεί να είναι ωραία και αρκετά πιο φθηνά από αυτά που βρήκες στο κατάστημα της γειτονιάς σου, αλλά υπάρχει μεγάλη περίπτωση μόλις σου έρθουν να είναι πολύ μικρά ή πολύ μεγάλα.\nΕυτυχώς, τα online καταστήματα έχουν βρει αρκετούς τρόπους για να φέρουν λύση σε αυτό το πρόβλημα (και αρκετά αλλά) με αποτέλεσμα οι online αγορές σου να γίνονται πάντα ασφαλές, γρήγορα και να παίρνεις πάντα αυτό που θέλεις.\nΠαρακάτω έχω δημιουργήσει μια λίστα με όλα όσα πρέπει να προσέχεις προτού κάνεις τις επόμενες online αγορές σου. Αν έχεις κι εσύ κάποιο tip, μη δυστάσεις να το προτείνεις στα σχόλια παρακάτω.\n1. Οι μετρήσεις είναι το παν! Θέλω να πιστεύω πως μέχρι στιγμής έχεις καταλάβει πως τα μεγέθη ρούχων ποικίλλουν από brand σε brand και από τη χώρα που τα κατασκευάζει. Είναι εύκολο σε ένα κατάστημα να δοκιμάσεις τα ρούχα που έχει, αλλά όταν κάνεις online αγορές, αυτή είναι μια πολυτέλεια που δεν την έχεις. Ευτυχώς, τα περισσότερα online καταστήματα στις μέρες μας παρέχουν αναλυτικές πληροφορίες για το μέγεθος των ρούχων και, ως εκ τούτου, έχεις τη δυνατότητα να επιλέξεις το κατάλληλο μέγεθος για τη προτομή, τη μέση, τους γοφούς και πάει λέγοντας. Με αυτόν το τρόπο θα εξασφαλίσεις πως το νέο ρούχο που θα αγοράσεις θα έρθει με τις σωστές μετρήσεις.\n2. “Σκάψε” πιο βαθιά στις πληροφορίες των ιστοσελίδων. Μπορεί μια μάρκα ρούχων να σου προτείνει πως το νούμερο 27 είναι το κατάλληλο, αλλά αυτό δεν σημαίνει πως θα καθίσει σωστά πάνω σου. Αρκετές ιστοσελίδες παρέχουν αναλυτικές πληροφορίες για τα νούμερα και τα μεγέθη που παρέχουν και πολλές φορές θα βρεις συμβουλές από το κατάστημα για να αγοράσεις ένα ρούχο είτε δύο νούμερα πιο μεγάλο, είτε πιο μικρό.\n3. Διάβασε τις αξιολογήσεις. Οι αξιολογήσεις των χρηστών είναι αναμφισβήτητα ένα από τα πιο βασικά κομμάτια στα οποία πρέπει να δώσεις μεγάλη σημασία. Διάβασε προσεχτικά όσες πιο πολλές αξιολογήσεις χρηστών μπορείς για ένα ρούχο που πας να αγοράσεις ώστε να πάρεις μια ιδέα για το μέγεθος, την ποιότητα κ.α. Σε ορισμένες περιπτώσεις, οι χρήστες ανεβάζουν και φωτογραφίες από το προϊόν που αγόρασαν.\n4. Το υλικό παίζει σημαντικό ρόλο στα ρούχα. Η αίσθηση ενός υλικού είναι εξίσου σημαντική όσο και το μέγεθος του ρούχου. Δεν υπάρχει τίποτα χειρότερο απ ‘το να λάβεις ένα υπέροχο φόρεμα ή ένα εντυπωσιακό πουκάμισο το οποίο έχει την αίσθηση γυαλόχαρτου. Δεδομένου ότι δεν μπορείς να αγγίξεις το ύφασμα και τις περισσότερες φορές δεν μπορείς να διακρίνεις την υφή ενός κομματιού μόνο από τη φωτογραφία, θα ‘ταν εξαιρετική ιδέα αν έριχνες μια ματιά στα αγαπημένα σου ρούχα και έβλεπες από τι υλικό έχουν κατασκευαστεί έτσι ώστε να επιλέξεις το ίδιο.\n5. Δώσε προσοχή στα χρώματα. Είναι καλό να γνωρίζεις πως τα χρώματα που βλέπεις στη φωτογραφία ενός προϊόντος, δεν είναι πάντα τα ίδια με αυτά που θα δεις από κοντά στο ρούχο που θα αγοράσεις. Τα χρώματα της οθόνης καθώς επίσης και της φωτογραφίας πολύ πιθανόν να διαφέρουν ελάχιστα από αυτό που θα δεις όταν λάβεις το προϊόν. Αν τα χρώματα διαφέρουν αρκετά, τότε μη δυστάσεις να επιστρέψεις το προϊόν πίσω.\nOnline αγορές ρούχων: Συμβουλές και tips για καλύτερο shopping 1\n6. Διάβασε την πολιτική επιστροφών. Κάθε ιστοσελίδα παρέχει όρους χρήσης, πολιτική απορρήτου και πολιτική επιστροφών. Είναι σημαντικό το προϊόν που αγοράζεις να σου παρέχει τη δυνατότητα να το επιστρέψεις στην περίπτωση που δεν λάβεις αυτό που πραγματικά θέλεις, είναι πολύ πιο μεγάλο ή μικρό, έχει διαφορετικά χρώματα και πάει λέγοντας. Κάθε κατάστημα παρέχει διαφορετική πολιτική επιστροφών, οπότε σιγουρέψου πως έχεις ξεφυλλίσει όλες τις σελίδες.\n7. Κράτα σημειώσεις. Δημιούργησε μια λίστα με όλα τα καταστήματα και τις μάρκες ρούχων που έχεις αγοράσεις ή χρησιμοποιήσει και σημείωσε με ποιες έμεινες ευχαριστημένος και με ποιες όχι. Με αυτόν το τρόπο θα σιγουρευτείς πως οι μελλοντικές σου αγορές θα είναι πιο σίγουρες και αποτελεσματικές.\n8. Μη ξεχνάς τους ράφτες! Ακόμη κι αν παραγγείλεις ένα ρούχο το οποίο δεν κάθετε αρκετά καλά πάνω σου, είναι μικρό ή μεγάλο, αυτό δεν σημαίνει πως δεν μπορείς να το διορθώσεις με λίγα χρήματα στον ράφτη της γειτονιάς σου. Κάποιες φορές, είναι προτιμότερο να πας ένα ρούχο στον ράφτη παρά να το επιστρέψεις πίσω.\n9. Μη φοβάσαι να κάνεις ερωτήσεις. Είτε έχεις διαβάσει εκατοντάδες αξιολογήσεις χρηστών, είτε είσαι σίγουρος για το μέγεθος, είτε έχεις απορίες σχετικά με τις μετρήσεις και τα χρώματα, δε βλάπτει να στείλεις όλες τις ερωτήσεις και τους προβληματισμούς σου στην εταιρεία από την οποία ετοιμάζεσαι να αγοράσεις προϊόντα. Οι περισσότερες απαντούν μέσα σε ένα 24ωρο και θα σου λύσουν τυχόν απορίες και προβληματισμούς.\n10. Η κατάλληλη ιστοσελίδα. Είχα ξανά αναφερθεί παλαιότερα στο ίδιο θέμα, η ιστοσελίδα από την οποία θα πας να αγοράσεις ένα προϊόν είναι το άλφα και το ωμέγα. Προσωπικά, προτιμώ να χρησιμοποιώ ιστοσελίδες που παρέχουν συνδέσμους προς εξωτερικές ιστοσελίδες οι οποίες είναι αξιόπιστες, γνωστές και παρέχουν καλές μάρκες ρούχων. Και στην τελική, δεν χρειάζεται καν να μπαίνεις σε διαφορετικές ιστοσελίδες, αφού βλέπεις από πολλαπλές σελίδες και μάρκες ρούχα μέσα από μια ιστοσελίδα κι έτσι γλυτώνεις και άφθονο χρόνο. Τέτοιες ιστοσελίδες είναι το Skroutz, το BestPrice, το Amazon και πολλές ακόμα.\nΕσύ από που προτιμάς να κάνεις τις online αγορές σου; Ποιο είναι το αγαπημένο σου κατάστημα και τι συμβουλές θα παρείχες σε έναν αρχάριο χρήστη που μόλις ξεκίνησε; Θα χαρώ να ακούσω τις απόψεις σου στα σχόλια παρακάτω.\nOnline αγορές Ιστοσελίδες Συμβουλές\n20 τρόποι για να αυξήσεις την ασφάλεια στο WordPress\n15 Οκτωβρίου, 2017\t12:02 ΠΜ\nΜου αρεσει πολυ να ψωνιζω online! Στα online καταστηματα υπαρχουν παντα καλες προσφορες!\nΔεν ειναι σαν τα καταστηματα, που πρεπει να περιμενουμε να ξεκινουν οι εκπτωσεις… Το αρθρο ειναι τελειο και ενημερωνει τους παντες σχετικα με τις online αγορες!\nΤην ιδια απορια εχουν πολλα ατομα!\nΚατερινα απο το https://www.bestshops.gr/


Ασέξουαλ Άνθρωποι μας Εξηγούν πώς Είναι η Ερωτική Ζωή τους\n«Κοιτάζω την κοπέλα μου στα μάτια και νιώθω ζεστασιά, απλώς δεν νιώθω επιθυμία να την πηδήξω» - και άλλες ιστορίες αγάπης χωρίς σεξ.\nΚείμενο Serena Sonoma\n31 Ιανουάριος 2019, 4:15am\nΚαθώς η ασεξουαλικότητα απλώνεται σε ευρύ φάσμα, ο όρος μπορεί να προκαλέσει σύγχυση - ακόμη και σε ασέξουαλ ανθρώπους που δεν γνωρίζουν τα πολλαπλά νοήματά της. Αυτό που πολλοί δεν αντιλαμβάνονται είναι ότι οι ασέξουαλ άνθρωποι ενδιαφέρονται για τις συναισθηματικές σχέσεις - και αυτό δεν ακυρώνει την ταυτότητά τους.\nΑρχικά, πρέπει να καταλάβουμε ότι ο σεξουαλικός προσανατολισμός και ο συναισθηματικός προσανατολισμός είναι δύο διαφορετικά πράγματα. Ο σεξουαλικός προσανατολισμός ορίζει ποιους επιθυμεί κάποιος, ενώ η συναισθηματική έλξη είναι η αίσθηση του να ελκύεσαι από κάποιον με τρόπο που σε κάνει να θέλεις να συνάψεις έναν στενό δεσμό μαζί του. Βασικά, η συναισθηματική έλξη είναι η αγάπη και η σεξουαλική έλξη είναι ο πόθος. Αυτές οι δύο έννοιες μπλέκονται με πολλούς τρόπους: κάποιος ετεροφυλόφιλος μπορεί να είναι ομοσυναισθηματικός ή ένας ομοφυλόφιλος να είναι ετεροσυναισθηματικός - ή οποιοσδήποτε συνδυασμός.\nΗ έρευνα για τη συχνότητα της ασεξουαλικότητας είναι δύσκολη, αν σκεφτούμε ότι η ασεξουαλικότητα είναι ένας ευρύς όρος που περιλαμβάνει πολλές ταυτότητες. Κάποιος που αυτοπροσδιορίζετια ως ασεξουαλικός μπορεί να βρίσκεται οπουδήποτε στο φάσμα της ασεξουαλικότητας - αντισεξουαλικός, sex - positive, grey - A και άλλα. Κάποιοι ασεξουαλικοί μπορεί να μην ξέρουν καν τον όρο. Το Williams Institute εκτιμά ότι το 1% του πληθυσμού είναι ασεξουαλικό, αν και ο αριθμός προκύπτει από μια μελέτη του Anthony F. Bogaert, στην οποία λέει ότι είναι χονδρική εκτίμηση.\nΓια να καταλάβουμε καλύτερα πώς είναι να έχεις μια συναισθηματική σχέση, όταν αυτοπροσδιορίζεσαι ως ασέξουαλ, μίλησα με ασέξουαλ άτομα που έχουν συναισθηματικές σχέσεις για το τι θα ήθελα να ξέρουν η μη-ασέξουαλ για τις ταυτότητες και τις σχέσεις τους και τι θα ήθελαν οι ίδιοι να γνώριζαν νωρίτερα.\nΗ σεξουαλική έλξη μπορεί να οδηγήσει στη σεξουαλική επιθυμία, αλλά δεν συμβαίνει πάντα.\nΚάποιοι ασέξουαλ κατανοούσαν τη σεξουαλικότητά τους όλη τους τη ζωή. Η Angelica (που ζήτησε να μην δημοσιευτεί το επίθετό της, για να διατηρήσει την ανωνυμία της) είναι μια 21χρονη ημισυναισθηματική ασέξουαλ. Ο πρώτος όρος σημαίνει ότι βιώνει συναισθηματική έλξη, μόνο αφού αποκτήσει μια συναισθηματική σύνδεση με το κάθε άτομο. «Ήξερα ότι είμαι ασέξουαλ από τα δέκα μου, αν και σκέφτηκα την πιθανότητα να είμαι γκέι, καθώς βρίσκω τις γυναίκες πιο ελκυστικές. Καταστάλαξα στην ασέξουαλ ταυτότητά μου, όταν συνειδητοποίησα ότι η έλξη αυτή ήταν ένα μείγμα αισθητικής έλξης -όπως το να βρίσκεις όμορφο ένα έργο τέχνης- και προσωπικού θαυμασμού. Ποτέ δεν ήθελα να κάνω σχέση. Φανταζόμουν να ζω σε ένα μικρό διαμέρισμα με ζωάκια», λέει η Αngelica. «Έπειτα, γνώρισα τη σύντροφό μου και από αυστηρά μη συναισθηματική έγινα ημισυναισθηματική, μετά από μήνες έρευνας και σκέψης».\nΗ Angelica λέει ότι το να είναι αυστηρά μη συναισθηματική σήμαινε ότι δεν ανέπτυσσε ποτέ ρομαντικά συναισθήματα για κανέναν, αλλά ως ημισυναισθηματική, ερωτεύτηκε την κολλητό της (επισημαίνει ότι αυτό δεν θα συνέβαινε με οποιαδήποτε φίλη της, το συγκεκριμένο άτομο γούσταρε). «Όταν γνώρισα τη σύντροφό μου, δεν με ενδιέφερε ο έρωτας. Μόνο όταν δεθήκαμε πολύ, ξεκίνησα να τον σκέφτομαι συνέχεια, σε βαθμό που με έπιανε πονοκέφαλος... αλλά ήταν ωραίοι, εθιστικοί πονοκέφαλοι. Πάντα ανυπομονούσα να της μιλήσω - χαιρόμουν πάρα πολύ όταν μου έστελνε μήνυμα. Για πρώτη φορά μπορούσα να με φανταστώ να ζω με κάποιον και να περνάω τη ζωή μου μαζί του».\n«Πολλοί άνθρωποι συχνά πιστεύουν ότι οι ασέξουαλ απλώς δεν θέλουν σεξ. Εξισώνουν έτσι τη σεξουαλική έλξη με τη σεξουαλική επιθυμία», λέει. «Ενώ αυτή η περιγραφή ταιριάζει σε ένα τμήμα της ασέξουαλ κοινότητας, υπάρχουν πολλοί ασέξουαλ που απολαμβάνουν και αποζητούν το σεξ», λέει. Αν και αυτά τα δύο συχνά συνδυάζονται, η σεξουαλική έλξη σχετίζεται με το φύλο (ή τα φύλα) για τα οποία νιώθει σεξουαλική έλξη κάποιος και συχνά παρακινείται συναισθηματικά από τα συναισθήματα που έχει κάποιος για ένα άτομο που βρίσκει σεξουαλικά επιθυμητό. Από την άλλη, η σεξουαλική επιθυμία έχει να κάνει καθαρά με το κίνητρο και αναφέρεται στην επιθυμία να αναζητούμε συγκεκριμένες σεξουαλικής δραστηριότητες ή αντικείμενα. Η σεξουαλική έλξη μπορεί να οδηγήσει στη σεξουαλική επιθυμία, αλλά δεν συμβαίνει πάντα και οι ασέξουαλ έχουν πολλές διακυμάνσεις ως προς το πως τη βιώνουν ατομικά και την εκφράζουν στις σχέσεις σους.\nVICE Video: Παιχνίδια Ρόλων και Drag Queens\nΗ Elisa Hansen, μια 35χρονη από τη Βόρεια Καρολίνα, είναι μια αμφισυναισθηματική ασέξουαλ, που σημαίνει ότι συναισθηματικά ελκύεται από περισσότερα του ενός φύλα, ενώ ο σεξουαλικός της προσανατολισμός είναι ασέξουαλ. «Κάποιοι ασέξουαλ νιώθουν διέγερση, παρόλο που δεν νιώθουν έλξη, αλλά δεν είμαι από αυτούς», λέει.\nΗ Elisa είναι παντρεμένη και γνώρισε τον σύντροφό της όταν προσπαθούσε να βρει άκρη με τη σεξουαλικότητά της, μετά από τρεις σοβαρές μακροχρόνιες σχέσεις και με άνδρες και με γυναίκες. Τότε, λέει, δεν καταλάβαινε πλήρως ότι ήταν ασέξουαλ και ένιωθε ότι κάτι δεν πήγαινε καλά.\nΌταν κατάλαβε την (α)σεξουαλικότητά της, η Elisa γνώρισε τον τωρινό σύντροφό της. «Ο γάμος μας είναι ευτυχισμένος και υγιής και το σεξ αποτελεί μικρό κομμάτι του. Θέλουμε να κάνουμε οικογένεια, έτσι έχουμε κάνει σεξ, για να κάνουμε παιδιά», λέει.\n«Ο γάμος μας είναι ευτυχισμένος και υγιής και το σεξ αποτελεί μικρό κομμάτι του».\nΗ Elisa λέει ότι ο σύντροφός της νιώθει σεξουαλική έλξη για εκείνη, αλλά δεν έχει μεγάλη λίμπιντο - αν και η Elisa λέει ότι εκείνος καταλαβαίνει πως εκείνη είναι πρόθυμη να κάνει σεξ μαζί του, για να τον κάνει χαρούμενο, σπάνια της το ζητάει. «Όταν δεν προσπαθούμε να κάνουμε παιδί, θα έλεγα ότι κάνουμε σεξ μια φορά στους τρεις μήνες», λέει. «Δεν με ελκύει σεξουαλικά καθόλου, αν και τον αγαπώ πολύ και μ’ αρέσει που χτίζω μια ζωή μαζί του».\nΗ Elisa λέει ότι το γεγονός ότι κάνει πού και πού σεξ μπορεί να δημιουργήσει παρανοήσεις για τη σεξουαλικότητά της. «Πολλές συζητήσεις είναι σε φάση, “Αν κάποιος κάνει το Χ, τότε δεν είναι ασέξουαλ”», λέει.\nΗ Elisa πιστεύει ότι το μόνο που έχει σημασία στο να καταλάβεις αν κάποιος είναι ασέξουαλ, είναι αν αυτοπροσδιορίζεται έτσι.\nΗ Elisa λέει ότι το The Purple - Red Scale of Attraction τη βοήθησε να καταλάβει ότι η ασεξουαλικότητά της είναι φάσμα. Η κλίμακα μετράει την έλξη σε δύο διστάσεις, με βάση το ποιος σε ελκύει και πώς. Είναι σχεδιασμένη να αντικαταστήσει την Κλίμακα του Kinsey, σε μια προσπάθεια απλοποίησης της ανθρώπινης σεξουαλικότητας, ενώ αφήνει περιθώριο για περίπλοκες περιπτώσεις. Η κλίμακα, επίσης, εμβαθύνει στην πρωτεύουσα και δευτερεύουσα έλξη. Η πρωτεύουσα έλξη βασίζεται στις πληροφορίες που αντιλαμβανόμαστε εύκολα για κάποιον, όπως εμφάνιση, μυρωδιά, σωματικά χαρακτηριστικά και πρώτες εντυπώσεις. Η δευτερεύουσα έλξη βασίζεται στη σχέση και στη συναισθηματική σύνδεση που αναπτύσσουμε με κάποιον και βασίζεται περισσότερο στην αντίληψη της προσωπικότητάς του και των κοινών εμπειριών μας.\nΟ Aaron, ένας 25χρονος ετεροσυναισθηματικός ασέξουαλ που ζει στη Δυτική Βιρτζίνια, περιγράφει τη σχέση του με την έλξη ως εξής: «Κοιτάζω την κοπέλα μου στα μάτια και νιώθω την αγάπη, το ενδιαφέρον και τη ζεστασιά που νιώθει όποιος έχει μια ευτυχισμένη σχέση - απλώς δεν νιώθω τη σεξουαλική επιθυμία να την πηδήξω».\nΌπως επισημάνθηκε στη μελέτη του 2015 με τίτλο «Queering Asexuality: Asexual - Inclusion in Queer Spaces» του Dominique A. Canning, διδακτορικού φοιτητή γλωσσολογίας στο Πανεπιστήμιο του Μίσιγκαν, πάντα υπήρχε μια τάση άρνησης της ενσωμάτωσης των ασέξουαλ στην queer κοινότητα, επειδή πολλοί στη συγκεκριμένη κοινότητα δεν τους θεωρούν queer. Όμως ο Aaaron πιστεύει ότι η ασέξουαλ κοινότητα μεγαλώνει, καθώς περισσότεροι άνθρωποι αντιλαμβάνονται τη ΛΟΑΤΚ κοινότητα, που αναφέρεται επίσης ως ΛΟΑΤΚΙΑ+, ως κοινότητα και για τους ασέξουαλ.\n«Η έλλειψη σεξουαλικής έλξης είναι εξίσου σημαντικό κομμάτι του φάσματος της σεξουαλικότητας, όσο οι σεξουαλικοί και συναισθηματικοί προσανατολισμοί της υπόλοιπης ΛΟΑΤΚ κοινότητας», λέει ο Aaron, αλλά επισημαίνει ότι ακόμη και κάποιοι μέσα στη ΛΟΑΤΚ κοινότητα δεν καταλαβαίνουν ή περιφρονούν τους ασέξουαλ.\n«Πολλές συζητήσεις για την ασεξουαλικότητά με όσους δεν την καταλαβαίνουν ή δεν τη συμπαθούν, καταλήγουν όπως κατέληγαν οι συζητήσεις με τους αμφιφυλόφιλους πριν από μερικά χρόνια: “απλώς δεν έχεις βρει τον κατάλληλο” ή “μια φάση είναι”», λέει ο Aaron.\nΗ έλλειψη κατανόησης από πιθανούς συντρόφους επίσης μπορεί να είναι πρόβλημα για τους ασέξουαλ. Μπορεί να δυσκολεύονται περισσότερο να συνδεθούν ερωτικά, ιδίως αν ο σύντροφός τους δεν είναι ασέξουαλ. Κάποιοι κάνουν σεξ με τον/τη σύντροφό τους, για να νιώθει άνετα το έτερον ήμισυ, όπως ο Joey Schwind, ένας 26χρονος από το Οχάιο που είναι ετεροσυναισθηματικός και gray ασέξουαλ, όρος που αφορά ανθρώπους που αυτοπροσδιορίζονται ως ασέξουαλ αλλά μερικές φορές νιώθουν σεξουαλική έλξη. Λέει: «Είναι δύσκολο να παρακάμψεις τις σεξουαλικές επιθυμίες μιας συντρόφου - σε κάνει να νιώθεις ότι δεν κάνεις αρκετά για εκείνην».\nΟ Joey λέει ότι αν κάποια θέλει παραπάνω απ’ όσα μπορεί να προσφέρει, τότε δεν κάνει για αυτόν. «Προσπαθώ να μάθω πράγματα για εκείνη και τις σεξουαλικές επιθυμίες της, προτού δεθώ μαζί της». Οι σχέσεις του που κρατάνε δεν εστίαζαν στο σωματικό κομμάτι του σεξ, αλλά στην κατανόηση των σεξουαλικών αναγκών και εμπειριών και των δύο. «Συχνά, έκανα ό,τι μπορούσα για να ευχαριστήσω τη σύντροφό μου και το απολάμβανα, επειδή εκείνη το απολάμβανε τόσο. Αν κάναμε σεξ, εστιάζαμε στην εμπειρία. Επίσης, έχω υπάρξει με κάποια που δεν χρειαζόταν σεξ και έτσι το κάναμε σπάνια, αλλά είχε νόημα».\nΗ Angelica λέει ότι η κοινωνία πρέπει να τελειώνει με την υπόθεση ότι το σεξ είναι παγκόσμια ανάγκη, για να απολαύσει κάποιος την οικειότητα και τις στενές σχέσεις - ή ακόμη και το ίδιο το σεξ. Λέει, «Υπάρχουν πολλοί ασέξουαλ άνθρωποι που απολαμβάνουν και αποζητούν το σεξ», λέει. «Το να αναγνωρίζεις και να συζητάς τις διαφοροποιήσεις είναι σημαντικό κομμάτι της κατανόησης της σεξουαλικότητας».


ΠΟΙΗΤΕΣ ΤΟΥ ΚΟΣΜΟΥ...Στρατής Παρέλης..: Ουρλιαχτό\nΕίδα τα καλύτερα μυαλά της γενιά μου χαλασμένα απ’ την τρέλα, λιμασμένα υστερικά γυμνά,\nνα σέρνονται μέσα απ’ τους νέγρικους δρόμους την αυγή γυρεύοντας μια φλογισμένη δόση,\nχίπστερς αγγελοκέφαλοι που καίγονταν για τον αρχαίο επουράνιο δεσμό με το αστρικό δυναμό στη μηχανή της νύχτας,\nφτωχοί και κουρελήδες με βαθουλωμένα μάτια, που φτιαγμένοι ξενυχτούσαν καπνίζοντας στο υπερφυσικό σκοτάδι παγωμένων διαμερισμάτων, αρμενίζοντας πάνω από τις κορφές των πόλεων αφοσιωμένοι στη τζαζ,\nπου άνοιγαν το μυαλό τους στα Ουράνια κάτω απ’ τον εναέριο σιδηρόδρομο και βλέπανε αγγέλους μουσουλμάνους τρεκλίζοντας φωτισμένοι σε ταράτσες λαϊκών πολυκατοικιών,\nπου πέρασαν απ’ τα πανεπιστήμια με μάτια ανοιχτά κι ακτινοβόλα με παραισθήσεις του Άρκανσω κι οράματα τραγουδιών με φως του Μπλεηκ ανάμεσα στους μανδαρίνους του πολέμου,\nπου αποβλήθηκαν απ’ τις ακαδημίες γιατί ήσαν λέει τρελοί κι εξέδιδαν άσεμνες ωδές στα παράθυρα της νεκροκεφαλής,\nπου τρέμανε σ’ αξύριστα δωμάτια με τα εσώρουχα, καίγοντας τα λεφτά τους σε καλάθια αχρήστων και στήνοντας τ’ αυτί στον Τρόμο μες απ’ τον τοίχο,\nπου πιάστηκαν απ’ τις ηβικές γενειάδες τους γυρίζοντας φτιαγμένοι με μαριχουάνα από Λαρέντο για Νέα Υόρκη,\nπου καταπίνανε φωτιά στους τεκέδες ή πίναν νέφτι στο Πάρανταϊς Άλλεϋ, θάνατος, ή τυραννούσαν τα κορμιά τους κάθε νύχτα\nμε όνειρα, με ναρκωτικά, μ’ εφιάλτες στον ξύπνο, βακχείες και οχείες κι ατέλειωτα όργια,\nασύγκριτα αδιέξοδα φρικιαστικού σύννεφου κι αστραπής στο μυαλό που πηδούσε στους πόλους του Καναδά και του Πάτερσον, καταυγάζοντας τον ασάλευτο κόσμο του Χρόνου,\nΠεγιότ συμπάγειες των θαλάμων, χαράματα περιβόλων πράσινων δένδρων κοιμητηρίων, κρασομεθύσια στις στέγες, αυτοκινητάδες της πλάκας και της μαστούρας και απέραντες σειρές προθήκες και βλεφαρισμοί των φώτων της τροχαίας, ηλιακές και σεληνιακές και δενδρικές δονήσεις στα βρυχώμενα χειμωνιάτικα δειλινά του Μπρούκλιν, τενεκεδοπαραληρήματα κι ευγενικό βασιλικό φως του νου,\nπου στρώθηκαν στο μετρό για την ατέρμονη βόλτα από το Μπάττερυ στο άγιο Μπρονξ με μπαζαντρίν ωσότου των τροχών και των παιδιών ο θόρυβος τους έριξε τρέμοντας σύγκορμοι με στραβό το στόμα τσακισμένοι από κάθε σκέψη στο θλιβερό φως του Ζωολογικού Κήπου,\nπου βούλιαξαν όλη νύχτα στο υποβρύχιο φως του Μπίκφορντ και ξενερίσανε και βγάλαν το απόγευμα με ξεθυμασμένη μπύρα στην ερημιά του Φουγκάτσι, ακούγοντας τον Ερχομό της Κρίσης στο τζουκμπόξ του υδρογόνου,\nπου μιλούσαν ακατάπαυστα εβδομήντα ώρες απ’ το πάρκο στο σπίτι στο μπαρ στο Μπέλβυ στο μουσείο στη Γέφυρα του Μπρούκλιν,\nένα χαμένο τάγμα πλατωνικών συζητητών που πηδούσαν απ’ τα κατώφλια απ’ τις εξόδους πυρκαγιάς απ’ τα παράθυρα απ’ το Εμπάιερ Στέητ απ’ τη σελήνη,\nμπουρδολογώντας ουρλιάζοντας ξερνοβολώντας ψιθυρίζοντας γεγονότα και μνήμες κι ανέκδοτα και πλάκες που σπάσανε και σοκ νοσοκομείων και φυλακών και πολέμων,\nολόκληρες διάνοιες που ξεράστηκαν αναπολώντας με απόλυτη ακρίβεια επτά μέρες και νύχτες με μάτια που άστραφταν, κρέας για τη Συναγωγή πεταμένο στο πεζοδρόμιο.\nπου χάθηκαν στο πούπετα Ζεν Νιου Τζέρσεϋ αφήνοντας στο πέρασμά τους διφορούμενα καρτ-ποστάλ του Ατλάντικ Σίτυ Χωλ,\nυποφέροντας από ιδρώτες της Ανατολής και οστεόλυση της Ταγγέρης και Κινέζικες ημικρανίες σε περίοδο αποτοξινώσεως στο γυμνό και θλιβερό δωμάτιο στο Νιούαρκ,\nπου γυρόφερναν τα μεσάνυχτα στο μηχανοστάσιο των τρένων κι αναρωτιόνταν πού να πάνε, και πήγαν, χωρίς ν’ αφήσουν κανένα με παράπονο,\nπου ανάβανε τσιγάρα στα βαγόνια βαγόνια που κροτάλιζαν τραβώντας μες απ’ το χιόνι για τις ερημικές φάρμες στην παπούδικη νύχτα,\nπου μελετούσανε Πλωτίνο Πόου Άγιο Ιωάννη του Σταυρού τηλεπάθεια και μποπ καμπάλλα γιατί ο κόσμος εδονείτο ενστικτωδώς κάτω απ’ τα πόδια τους στο Κάνσας,\nπου τριγυρνούσαν μόνοι στους δρόμους του Αϊντάχο ψάχνοντας για φανταστικούς ινδιάνους αγγέλους που ήσαν φανταστικοί ινδιάνοι άγγελοι,\nπου σκέφτηκαν πώς απλώς ήσαν τρελοί όταν η Βαλτιμόρη άστραψε σε υπερφυσική έκσταση,\nπου σάλταραν σε λιμουζίνες με τον Κινέζο της Οκλαχόμα όταν τους κέντρισε η χειμωνιάτικη του φαναριού του δρόμου μεσονύχτια επαρχιώτικη βροχή,\nπου σουλατσάρανε πεινασμένοι κι έρημοι στο Χιούστον ψάχνοντας για τζαζ ή σεξ ή πράμα και πήραν στο κατόπι τον αετονύχη το Σπανιόλο να συζητήσουν για την Αμερική και την Αιωνιότητα, ανέλπιδη προσπάθεια, κι έτσι μπάρκαρα για την Αφρική,\nπου εξαφανίστηκαν στα ηφαίστεια του Μεξικού αφήνοντας πίσω τους τίποτ’ άλλο πέρα απ’ τη σκιά των μπλουτζήνς και τη λάβα και τη στάχτη της ποίησης σκορπισμένη στο τζάκι του Σικάγο,\nπου ξαναφάνηκαν στη Δυτική Ακτή ερευνώντας το F.B.I. με γενειάδες και σορτς με μεγάλα πασιφιστικά μάτια σέξι και λιοκαμένοι μοιράζοντας ακατανόητα φεϊγβολάν,\nπου έκαναν τρύπες από τσιγάρο στα μπράτσα τους διαμαρτυρόμενοι για τη ναρκωτική καταχνιά του ταμπάκου του καπιταλισμού,\nπου μοιράσανε Υπερκομμουνιστικά φυλλάδια στη Γιούνιον Σκουαίαρ κλαίγοντας και βγάζοντας τα ρούχα τους ενώ οι σειρήνες του Λος Αλάμος του κυνηγούσαν στριγγλίζοντας, την Ουώλ Στρητ κατεβαίνοντας στριγγλίζοντας, κι ενώ το φέρρυ για το Στάτεν στρίγγλιζε επίσης,\nπου έσπασαν κλαίγοντας σε λευκά γυμναστήρια γυμνοί και τρέμοντας μπροστά στις μηχανές άλλων σκελετών,\nπου δάγκωναν ντετέκτιβς στο σβέρκο και τσίριζαν καταγοητευμένοι σε αστυνομικά εκατό μια και κανένα έγκλημα δεν είχαν διαπράξει παρά μονάχα τη δική τους άγρια παιδεραστία και μέθη,\nπου ούρλιαξαν πεσμένοι στα γόνατα στον υπόγειο και σύρθηκαν έξω από την οροφή ανεμίζοντας χειρόγραφα και γεννητικά όργανα,\nπου αφέθηκαν να γαμηθούν από άγριους μοτοσυκλετιστές κι αλάλαξαν από χαρά,\nπου πήγαιναν μ’ αυτά τ’ ανθρώπινα σεραφείμ, τους ναύτες, χάδια του Ατλαντικού κι αγάπες της Καραίβικής,\nπου ξεφάντωναν πρωί και βράδυ στους ροδόκηπους και το γρασίδι των δημοσίων πάρκων και κοιμητηρίων σκορπίζοντας μ’ απλοχεριά το σπέρμα τους σ’ όποιον κι αν ήθελε,\nπου είχαν αδιάκοπο λόξυγκα θέλοντας να χαχανίσουν και τέλειωσαν μ’ ένα λυγμό πίσω από ένα χώρισμα όταν ο ξανθός και γυμνός άγγελος ήρθε να τους καρφώσει μ’ ένα ξίφος,\nπου χάσανε τ’ αγόρια τους στις τρεις γριές στρίγγλες της μοίρας τη μονόφθαλμη τη στρίγγλα του ετεροφυλόφιλου δολαρίου τη μονόφθαλμη τη στρίγγλα που κλείνει το μάτι έξω απ’ τη μήτρα και τη μονόφθαλμη τη στρίγγλα που δεν κάνει τίποτε άλλο απ’ το να κάθεται στο πισινό της και να ψαλιδίζει τις χρυσές κλωστές της διανόησης στον αργαλειό του τεχνίτη,\nπου ζευγαρώθηκαν εκστατικοί κι ακόρεστοι μ’ ένα μπουκάλι μπύρα μια αγαπούλα ένα πακέτο τσιγάρα ένα κερί και πέσαν κάτω απ’ το κρεβάτι και συνεχίσανε στο πάτωμα και τέλειωσαν λιποθυμώντας μ’ ένα μουνί στην απόλυτη οραματική του μορφή και σπέρμα που ξέφυγε από το τελευταίο παίξιμο της συνείδησης,\nπου γλύκαναν την ήβη εκατομμυρίων κοριτσιών τρέμοντας στο δειλινό κι είχαν μάτια κόκκινα το πρωί, πρόθυμοι όμως να γλυκάνουν την ήβη της ανατολής, αστράφτοντας οπίσθια στους σιτοβολώνες και γυμνοί στη λίμνη,\nπου σάρωσαν το Κολοράντο πορνοκοπώντας με μυριάδες κλεμμένα αυτοκίνητα τη νύχτας, Νηλ Κάσσαντυ, κρυφός ήρως αυτών των ποιημάτων, ψωλαράς και Άδωνις του Ντένβερ – χαρά στ’ αμέτρητα γαμήσια του με κορίτσια σε χορταριασμένα οικόπεδα κι αυλές, σε ξεχαρβαλωμένες πολυθρόνες κινηματογράφων, σε βουνοκορφές σε σπήλαια, ε χτικιάρες γκαρσόνες στ’ ανασηκωμένα μεσοφούστανα των κρασπέδων των εθνικών οδών, κυρίως δε σε μυστικούς σολιψισμούς ουρητηρίων βενζινάδικων, και σε σοκάκια επίσης,\nπου σβήσαν σαν εικόνες σε απέραντες βρωμερές ταινίες, μετακινήθηκαν σε όνειρα, ξύπνησαν σ’ ένα απροσδόκητο Μανχάτταν, σύρθηκαν έξω από τα υπόγεια με πονοκέφαλο από το άσπλαχνο Τοκαίυ και τους τρόμους των σιδηρών ονείρων της Τρίτης Λεωφόρου και τράβηξαν παραπατώντας για το γραφείο ανεργίας,\nπου περπατήσανε όλη νύχτα με τα παπούτσια τους γεμάτα αίμα στις χιονισμένες αποβάθρες παραμονεύοντας μια πόρτα του Ηστ Ρίβερ ν’ ανοίξει σ’ ένα δωμάτιο γεμάτο όπιο και αχνούς,\nπου δημιούργησαν μεγάλα αυτοκτονικά δράματα στις πολυκατοικιούμενες απόκρημνες όχθες του Χάντσον κάτω από το γαλάζιο αντιαεροπορικό προβολέα της σελήνης, και τα κεφάλια τους θα στεφανωθούν με δάφνη εις αιωνίαν λήθην,\nπου φάγανε το αρνάκι ραγού της φαντασίας ή χωνέψανε τον κάβουρα στο λασπώδη πυθμένα των ποταμών του Μπάουερυ,\nπου κλάψανε για το ρομάντζο των δρόμων με το κάρο τους γεμάτο κρεμμύδια κι άσχημη μουσική,\nπου κάθισαν σε παράγκες ανασαίνοντας στο σκοτάδι κάτω απ’ τη γέφυρα και σηκώθηκαν για να στήσουν κλαβεσέν στις σοφίτες τους,\nπου βήχανε στον έκτο όροφο του Χάρλεμ στεφανωμένοι με φλόγα κάτω από το φυματικό ουρανό πλαισιωμένοι από πορτοκαλιά σαράβαλα θεολογίας,\nπου ορνιθοσκαλίζανε όλη νύχτα ροκεντρολλάροντας ανυπέρβλητες επωδές που στο κίτρινο πρωινό ήσαν στροφές ασυναρτησιών,\nπου μαγείρεψαν σάπια ζώα πλεμόνια καρδιές πόδια ουρές μπορστ και τορτίγιες κάνοντας όνειρα για το αγνό βασίλειο των φυτών,\nπου χωθήκανε κάτω από φορτηγά-ψυγεία κρεάτων ψάχνοντας για ένα αυγό,\nπου πέταξαν τα ρολόγια τους απ’ την ταράτσα για να ρίξουν την ψήφο τους υπέρ της Αιωνιότητας έξω απ’ το Χρόνο, και ξυπνητήρια πέφταν κάθε μέρα στα κεφάλια τους καθ’ όλη την επόμενη δεκαετία,\nπου κόψανε τις φλέβες τους τρεις φορές συνέχεια ανεπιτυχώς, το πήρανε απόφαση κι αναγκάστηκαν ν’ ανοίξουν μαγαζιά με αντίκες όπου νοιώθαν πως γερνούν, και κλαίγανε,\nπου κάηκαν ζωντανοί με τα αθώα φανελένια τους κουστούμια στη Λεωφόρο Μάντισον ανάμεσα σ’ εκρήξεις μολυβένιου στίχου και φουλαρισμένοι σαματά των σιδηρών συνταγμάτων της μόδας και νιτρογλυκερινικών κραυγών των νεράιδων της διαφήμισης και μουσταρδικού αερίου των απαίσιων διανοούμενων εκδοτών, ή πατηθήκανε από τα μεθυσμένα ταξί της Απολύτου Πραγματικότητος,\nπου πήδαξαν από τη γέφυρα του Μπρούκλιν αυτό πράγματι συνέβη και χαθήκανε άγνωστοι και ξεχασμένοι στη φασματική ζάλη των εκρηκτικών παρόδων της Τσάιναταουν, κι ούτε τους κέρασαν μια μπύρα,\nπου τραγουδούσαν απ’ τα ανοιχτά παράθυρά τους απελπισμένοι, έπεσαν από το παράθυρο του μετρό στον βρώμικο Πασσάικ, ρίχτηκαν σε νέγρους, κλαίγανε στους δρόμους, χόρεψαν ξυπόλυτοι πάνω σε κρασοπότηρα σπασμένα πίττα στο μεθύσι δίσκους γραμμοφώνου νοσταλγικής γερμανικής τζαζ του ’30, τέλειωσαν το ουίσκι και ξέρασαν με ρόχθο στη ματωμένη τουαλέτα, με βογγητά στ’ αυτιά τους και συριγμούς κολοσσιαίων σειρήνων,\nπου κουτρουβάλησαν στις λεωφόρους του παρελθόντος ταξιδεύοντας ο ένας στου άλλου το Γολγοθά του αυνανισμού της αγρύπνιας και της μοναξιάς της φυλακής ή στην ενσάρκωση της τζαζ του Μπίρμινχαμ,\nπου διασχίσανε τη χώρα απ’ το ένα άκρο στο άλλο σε εβδομήντα δύο ώρες για να δουν αν εγώ είχα ένα όραμα ή εσύ είχες ένα όραμα ή αυτός είχε ένα όραμα, για να βρουν την αιωνιότητα,\nπου ταξίδεψαν στο Ντένβερ, που πέθαναν στο Ντένβερ, που ξαναγύρισαν στο Ντένβερ και περίμεναν εις μάτην, που αγνάντευαν στο Ντένβερ και στοχάζονταν και μονάζανε στο Ντένβερ και τελικά εφύγανε για ν’ ανακαλύψουν το Χρόνο, και το Ντένβερ είναι έρημο τώρα απ’ τους ήρωές του,\nπου πέσανε στα γόνατα σ’ απελπισμένες εκκλησιές και προσευχήθηκαν ο ένας για του άλλου τη σωτηρία και τη φώτιση και τις καρδιές, ώσπου η ψυχή φώτισε τα μαλλιά της μια στιγμή,\nπου σπάσαν το κεφάλι τους στις φυλακές καρτερώντας απίθανους εγκληματίες με χρυσά κεφάλια και τη γοητεία της πραγματικότητας στις καρδιές που τραγουδούσαν γλυκά μπλουζ στο Αλκατράζ,\nπου αποσύρθηκαν στο Μεξικό για να καλλιεργήσουν μια συνήθεια ή στα Βραχώδη όρη στο φιλόστοργο Βούδα ή στην Ταγγέρη στ’ αγόρια ή στο Νότιο Ειρηνικό στη μαύρη λοκομοτίβα ή στο Χάρβαρντ στο Νάρκισσο στο Γούντλων στη γιρλάντα από μαργαρίτες ή στον τάφο,\nπου αξίωσαν δίκες πνευματικής υγείας κατηγορώντας το ραδιόφωνο για υπνωτισμό και απόμειναν με τη δική τους τρέλα και τα χέρια τους κι ένα δίβουλο δικαστήριο,\nπου πέταξαν κλούβια αυγά στους ομιλητές περί Ντανταϊσμού στο Κολέγιο της Νέας Υόρκης και μετά παρουσιάστηκαν στα γρανιτένια σκαλοπάτια του τρελοκομείου με ξυρισμένα κεφάλια γλωσσοκοπανώντας αυτοκτονίες και απαιτώντας άμεσον λοβοτομίαν,\nκαι που τους δόθηκε αντί γι’ αυτό το συμπαγές κενό της ινσουλίνης του μετρασόλ του ηλεκτροσόκ της υδροθεραπείας ψυχοθεραπείας εργασιοθεραπείας πινγκ-πονγκ και αμνησίας,\nπου αναποδογύρισαν ένα και μόνο συμβολικό τραπέζι του πινγκ-πονγκ, κακόγουστη διαμαρτυρία, και ξεκουράστηκαν για λίγο στην κατατονία,\nκαι γύρισαν μετά από χρόνια στ’ αλήθεια φαλακροί αλλά μ’ ένα ματωμένο κεφάλι, και τα δάκρυα και τα δάχτυλα, στην ολοφάνερη καταδίκη της τρέλας των θαλάμων των τρελοπόλεων των Ανατολικών Πολιτειών,\nστα δυσώδη δωμάτια του Πίλγκριμ και του Ρόκλαντ λογομαχώντας με τους αντίλαλους της ψυχής, χορεύοντας ροκ στις μεσονύχτιες παντέρημες εκτάσεις της αγάπης, ένα όνειρο ζωής, ένας βραχνάς, σώματα που γίνηκαν πέτρα βαριά σαν το φεγγάρι,\nμε τη μάνα τελικά------ και το τελευταίο φανταστικό βιβλίο πεταμένο έξω απ’ το παράθυρο, και την τελευταία πόρτα που έκλεισε στις 4 το πρωί και το τελευταίο τηλέφωνο που βρόντηξε στον τοίχο αντί απαντήσεως και το τελευταίο επιπλωμένο δωμάτιο που άδειασε μέχρι το τελευταίο κομμάτι πνευματικής επίπλωσης, κι ένα κίτρινο χάρτινο τριαντάφυλλο καρφωμένο στην κρεμάστρα στη ντουλάπα, φανταστικό κι αυτό ακόμη, τίποτα πέρα από ένα ελπιδοφόρο κομματάκι παραισθήσεως -\nΩ Καρλ, όσο δεν έχει σιγουριά δεν έχω σιγουριά, και τώρα είσαι στ’ αλήθεια μέσα στην απόλυτη μπουγιαμπέσσα του χρόνου-\nκαι που γι’ αυτό ετρέχανε στους παγωμένους δρόμους δαιμονισμένοι από μια ξαφνική αστραπή της αλχημείας της χρήσης της γεωμετρικής έλλειψης του καταλόγου του μέτρου και του παλμικού επιπέδου,\nπου ονειρεύονταν κι επιχειρούσαν ένσαρκα χάσματα στο Χώρο και το Χρόνο μες από αντιπαραβαλλόμενες παραστάσεις, και παγίδευαν τον αρχάγγελο της ψυχής ανάμεσα σε 2 οπτικές εικόνες και δένανε τα στοιχειώδη ρήματα και βάζανε μαζί το ουσιαστικό και την παύλα της συνείδησης πηδώντας με την αίσθηση του Pater Omnipotens Aeterna Deus\nγια να αναγεννήσει τη σύνταξη και το μέτρο του φτωχού ανθρώπινου λόγου και να σταθεί μπροστά σας αμίλητος και νοήμων και τρέμοντας από ντροπή, απορριμμένος κι όμως ανοίγοντας την ψύχη για να ομονοήσει με το ρυθμό της σκέψης μες στο γυμνό κι απέραντο κεφάλι,\nο τρελός το ρεμάλι κι άγγελος μπητ στο Χρόνο, άγνωστος, κι όμως καταγράφοντας εδώ αυτά που θ’ απομείνουν για να ειπωθούν σε καιρούς μετά το θάνατο, γι’ αυτούς\nπου υψώθηκαν μετενσαρκωμένοι στα φασματικά ρούχα της τζαζ στη χρυσοκέρατη σκιά της μπάντας και τραγουδούσαν το βάσανο γι’ αγάπη του γυμνού αμερικάνικου μυαλού με μια ηλί ηλί λαμά σαβαχθανί σαξοφωνική κραυγή που ανατρίχιασε τις πόλεις μέχρι το τελευταίο ραδιόφωνο\nΜολώχ που μέσα σου νιώθω μονάχος! Μολώχ που μέσα σου ονειρεύομαι αγγέλους! Τρελός στο Μολώχ! Πούστης στο Μολώχ! Χωρίς αγάπη, χωρίς φίλο στο Μολώχ!\nΜολώχ! Μολώχ! Ρομπότ διαμερίσματα! αόρατα προάστια! σκελετώδη θησαυροφυλάκια! τυφλές πρωτεύουσες! δαιμονικές βιομηχανίες! φασματικά έθνη! αήττητα τρελοκομεία! γρανιτώδεις ψωλές! τερατώδεις μπόμπες!\nΚαρλ Σόλομον είμαι μαζί σου στο Ρόκλαντ όπου είμαστε μεγάλοι συγγραφείς στην ίδια φοβερή γραφομηχανή\nΣτα όνειρα μου περπατάς στάζοντας από θαλάσσιο ταξίδι πέρα για πέρα στην εθνική οδό που ζώνει την Αμερική με δάκρυα ως την πόρτα του σπιτιού μου στη δυτική νύχτα\nΚαρλ Σόλομον! Είμαι μαζί σου στο Ρόκλαντ όπου πιο τρελός είσαι από μένα\nΕίμαι μαζί σου στο Ρόκλαντ\nόπου πρέπει να νιώθεις πολύ παράξενα\nόπου μιμείσαι τη σκιά της μάνας σου\nόπου σκότωσες τις δώδεκα γραμματείς σου\nόπου γελάς με τούτο τ’ αόρατο χιούμορ\nόπου είμαστε μεγάλοι συγγραφείς στην ίδια φοβερή γραφομηχανή\nόπου η κατάσταση σου είναι σοβαρή και τη λεν στο ραδιόφωνο\nόπου οι κρανιακές λειτουργίες δεν αναγνωρίζουν πια τα σκουλήκια των αισθήσεων\nόπου πίνεις το τσάι απ’ τα στήθια των γεροντοκορών της Γιούτικα\nόπου λογοπαικτείς πάνω στα σώματα των νοσοκόμων σου τις στρίγγλες του Μπρονξ\nόπου ουρλιάζεις μες στο ζουρλομανδύα πως χάνεις το παιχνίδι στο πραγματικό πινγκ-πονγκ της αβύσσου\nόπου βροντάς στο κατατονικό πιάνο πως η ψυχή είναι αθώα και αθάνατη ποτέ δεν πρέπει να πεθαίνει βάναυσα σ’ ένα στρατοκρατούμενο τρελάδικο\nόπου πενήντα ακόμα σοκ και η ψυχή σου δεν θα ξαναγυρίσει στο σώμα της απ’ το προσκύνημά της σ’ ένα σταυρό στο κενό\nόπου κατηγορείς τους γιατρούς σου για φρενοβλάβεια και καταστρώνεις την εβραϊκή σοσιαλιστική επανάσταση ενάντια στο φασιστικό εθνικό γολγοθά\nόπου θα σχίσεις στα δυο τον ουρανό της Λονγκ Άιλαντ και θ’ αναστήσεις τον ζωντανό σου ανθρώπινο Ιησού απ’ τον υπερανθρώπινο τάφο\nόπου υπάρχουν εικοσιπέντε χιλιάδες τρελοί σύντροφοι όλοι μαζί τραγουδώντας τις τελευταίες στροφές της διεθνούς\nόπου σφιχταγκαλιάζουμε και φιλούμε κάτω απ’ τα σεντόνια τις Ηνωμένες Πολιτείες τις Ηνωμένες Πολιτείες που βήχουν όλη νύχτα και δεν θα μας αφήσουνε να κοιμηθούμε\nόπου ξυπνάμε απ’ το κώμα ηλεκτρισμένοι απ’ τα αεροπλάνα των ψυχών μας που σουρίζουν πάνω απ’ τη στέγη ήρθαν να ρίξουν τις αγγελικές τους μπόμπες το νοσοκομείο καταυγάζεται στο φως φανταστικοί τοίχοι γκρεμίζονται. Ω κοκκαλιάρες λεγεώνες ορμάτε έξω Ω αστερόεσσα καταπληξία του ελέους ο αιώνιος πόλεμος είναι εδώ Ω νίκη ξέχασε τα εσώρουχά σου είμαστε ελεύθεροι\nστα όνειρά μου περπατάς στάζοντας από θαλάσσιο ταξίδι πέρα για πέρα στην εθνική οδό που ζώνει την Αμερική με δάκρυα ως την πόρτα του σπιτιού μου στη Δυτική νύχτα.\nΆγιο! Άγιο! Άγιο! Άγιο! Άγιο! Άγιο! Άγιο! Άγιο! Άγιο! Άγιο! Άγιο! Άγιο! Άγιο! Άγιο! Άγιο! Άγιο! Άγιο! Άγιο!\nΟ κόσμος άγιος! η Ψυχή είναι άγια! το δέρμα άγιο! Η μύτη ‘ν’ άγια! Η γλώσσα κι η ψωλή το χέρι κι ο κώλος άγια!\nΌλα είναι άγια! κι ο καθένας άγιος! όλ’ αγιασμένα κι η κάθε μέρα αιωνία! Κι ο καθένας άγγελος!\nΚαι το ρεμάλι άγιο σαν τα σεραφείμ! κι ο τρελός είναι άγιος όπως εσύ ψυχή μου άγια!\nΗ γραφομηχανή ’ναι άγια το ποίημα άγιο η φωνή ’ναι άγια οι ακροατές ή έκσταση άγια!\nΆγιος Πήτερ άγιος Άλλεν άγιος Σόλομον άγιος Λουσιέν άγιος Κέρουακ άγιος Χάνκε άγιος Μπαρόζ άγιος Κάσαντυ άγιοι οι άγνωστοι φουκαράδες ζητιάνοι άγιοι οι φριχτοί ανθρώπινοι άγγελοι!\nΆγια η μάνα μου στο άσυλο ψυχοπαθών! Άγιες οι ψωλές των παππούδων του Κάνσας!\nΆγιο το παραπονιάρικο σαξόφωνο! Άγια η αποκάλυψη της τζαζ! Άγιες ορχήστρες μαριχουάνα χίπστερς ειρήνη κι ηρωίνη και ντραμς!\nΆγιες οι ερημιές πεζοδρομίων και ουρανοξυστών! Άγιες οι καφετέριες εκατομμυρίων θαμώνων! Άγιοι οι μυστικοί ποταμοί των δακρύων κάτω απ’ τους δρόμους!\nΆγια η άγρια μοναξιά και προσευχή! Άγιος ο μέγας αμνός της μεσαίας τάξεως! Άγιοι οι τρελοί ποιμένες της επαναστάσεως! Όποιος ζει το λος Άντζελες ΕΙΝΑΙ το Λος Άντζελες!\nΆγια Νέα Υόρκη Άγιο Σαν Φραντσίσκο Άγια Πεόρια και Σηάτλ Άγιο Παρίσι Άγια Ταγγέρη Αγία Μόσχα Αγία Ιστανμπούλ!\nΆγιος χρόνος εις τους αιώνας αγία αιωνιότης εις τον χρόνον άγια τα ρολόγια στο διάστημα αγία Τετάρτη διάσταση αγία Πέμπτη Διεθνής άγιος ο άγγελος μες στο Μολώχ!\nΑγία η θάλασσα αγία η έρημος άγιες οι σιδηροτροχιές άγιος ο σιδηρόδρομος άγια οράματα άγιες παραισθήσεις άγια τα θαύματα άγιο το μάτι αγία η άβυσσος!\nΆγια συγγνώμη! έλεος! χάρις! πίστις! Άγια! Τα δικά μας! τα σώματα! ο πόνος η μεγάλη καρδιά!\nΆγια η υπερφυσική νοήμων ευγένεια της ψυχής!


Αντιδρούν οι εκπαιδευτικοί στο άνοιγμα των σχολείων δευτεροβάθμιας εκπαίδευσης - Αστραπάρης - Χίος\nΑντιδρούν οι εκπαιδευτικοί στο άνοιγμα των σχολείων δευτεροβάθμιας εκπαίδευσης\n8 Απριλίου 2021 | 13:27\nΠροβληματισμό και συνάμα ανησυχία εκφράζει η ΕΛΜΕ Χίου για την απόφαση της κυβέρνησης να ανοίξουν τα σχολεία της δευτεροβάθμιας εκπαίδευσης εν μέσω έξαρσης της πανδημίας και μάλιστα για τρίτη φορά, μολονότι τούτο απέτυχε τις δύο προηγούμενες με καλύτερα σε σύγκριση με σήμερα επιδημιολογικά δεδομένα.\nΗ ΕΛΜΕ Χίου επισημαίνει μεν ότι η δια ζώσης διδασκαλία είναι αναντικατάστατη, πλην – όμως – τονίζει ότι η εμπειρία των προηγούμενων μηνών δεν αξιοποιήθηκε, ώστε να δημιουργηθούν ασφαλέστερες συνθήκες, γεγονός που την οδηγεί στη απόφαση να εκφράσει την αντίθεσή της στην εν λόγω απόφαση.\nΑνάλογες ανακοινώσεις κατά της κυβερνητικής απόφασης έχουν εκδώσει η ΔΑΚΕ καθηγητών και η Αγωνιστική Συνεργασία – Ανεξάρτητη Κίνηση Εκπαιδευτικών.\nΑναλυτικά, η ΕΛΜΕ στη ανακοίνωσή της την Πέμπτη 8 Απριλίου 2021, αναφέρει τα ακόλουθα:\n«Παρακολουθούμε με προβληματισμό την απόφαση της κυβέρνησης να ανοίξει και πάλι τα σχολεία της δευτεροβάθμιας εκπαίδευσης εν μέσω έξαρσης της πανδημίας. Προφανώς για εμάς, η διά ζώσης διδασκαλία είναι αναντικατάστατη και η άμεση επαφή με τους μαθητές μας αποτελεί όρο εκ των ων ουκ άνευ για την επίτευξη της μαθησιακής διαδικασίας. Ωστόσο, δεν μπορούμε να παραβλέψουμε το γεγονός ότι επιχειρείται για τρίτη φορά κατά τη διάρκεια της πανδημίας το άνοιγμα των σχολείων, μολονότι και τις δύο προηγούμενες φορές το εγχείρημα απέτυχε και μάλιστα σε περιόδους που τα επιδημιολογικά δεδομένα ήταν σαφώς καλύτερα από ό,τι σήμερα.\nΓια του λόγου το αληθές, σας παραθέτουμε τα στοιχεία από τον επιτυχή σχεδιασμό για τη θωράκιση των εκπαιδευτικών από αδιάθετα εμβόλια στο νησί μας μέχρι σήμερα. Παρασκευή 2/4: μηδέν, Δευτέρα 5/4: μηδέν, Τρίτη 6/4: μηδέν, Τετάρτη 7/4: ένα!!! Ομολογουμένως μεγάλη… νίκη».\nάνοιγμα σχολείωνδευτεροβάθμια εκπαίδευσηΕΛΜΕ\n“Ό,τι να ‘ναι” η κυβέρνηση με το άνοιγμα των σχολείων


Ψέματα που Λένε οι Μαθητές\nΈνα ιστολόγιο για το πώς να φτιάξετε ιστολόγια\nΠώς Δουλεύει το Διαδίκτυο; Προστατέψτε την Διαδικτυακή σας Φήμη\nΜαΐ 15 04\nΓενικά Προσθέστε το σχόλιο μας\n«Αχ, κύριε, δεν μπόρεσα να κάνω την εργασία… Να ξέρετε, χθες είχε γενέθλια ο μικρός μου αδερφός και…» και ξέρεις ότι μάλλον ακολουθούν και άλλα ψέματα. Αλλά ποτέ δεν μπορείς να είσαι σίγουρος οπότε συγχωρείς τον μικρό Γιωργάκη γιατί καλύτερα να ξεγλιστρήσουν 100 τεμπέληδες μαθητές παρά να τα ακούσει 1 που πραγματικά είχε τον μικρό του αδερφό να γιορτάζει.\nΠάντως, εμείς οι εκπαιδευτικοί τα έχουμε ακούσει όλα. Η ||Superwoman|| συνοψίζει σε ένα σύντομο και ευχάριστο βίντεο τα «Ψέματα που Λένε οι Μαθητές» (υποτιτλισμένο στα ελληνικά). Το αρχικό βίντεο «Things Students Lie About» βρίσκεται στο youtube.\nΕπαφή με την Πραγματικότητα\nΜάιος 2015 (20)\nΑπρίλιος 2015 (25)\nΆσκηση Δραστηριότητα Πανελλήνιες Παράδειγμα Πολυμέσα Προγράμματα Προγραμματισμός Υλικό\nΣτέφανος Γιαννούλης – Μαθηματικά\nΣχολικές Δραστηριότητες Δευτεροβάθμιας Εκπαίδευσης Σάμου\nΣχολικός Συμβούλος Πληροφορικής Β. Αιγαίου (Θεοφανέλλης Τιμολέων)\nΤο Καφενείο των Φυσικών – Ζαρκάδης Δημήτρης\nΑσφάλεια στο Διαδίκτυο – Ενημερωτικός Κόμβος ΠΣΔ\nΤα 140 Χρώματα της HTML\nΑσφάλεια στο Διαδίκτυο – Εκπαιδευτική Κοινότητα\nOnline Εκπαιδευτικό Λογισμικό Α/θμιας και Β/θμιας Εκπαίδευσης\nSchoolpress – Ηλεκτρονικά Σχολικά Περιοδικά και Εφημερίδες\nΕΛ/ΛΑΚ για την Δευτεροβάθμια Εκπαίδευση\nΠύλη Μαθητών ΠΣΔ\nΤο έργο με τίτλο «Αναδρομή - Ένα ιστολόγιο για το πώς να φτιάξετε ιστολόγια» από τον δημιουργό Κατεβάογλου Στυλιανό διατίθεται με την άδεια Creative Commons Αναφορά Δημιουργού - Μη Εμπορική Χρήση - Παρόμοια Διανομή 4.0 Διεθνές .


Πέθανε και δεύτερος τραυματίας από την έκρηξη της ΕΛΠΕ λίγες μόνο ώρες μετά τον συνάδελφό του | eReportaz\nΠέθανε και δεύτερος τραυματίας από την έκρηξη της ΕΛΠΕ λίγες μόνο ώρες μετά τον συνάδελφό του\nΆλλος ένας από τους τραυματίες της έκρηξης που σημειώθηκε στα Ελληνικά Πετρέλαια στις 8 Μαΐου έχασε τη μάχη για τη ζωή. Νωρίτερα είχε πεθάνει άλλος ένας εργαζόμενος, ο οποίος νοσηλευόταν στο νοσοκομείο Αττικόν. Σύμφωνα με την ενημέρωση από τα ΕΛΠΕ νεκροί είναι ο Χαράλαμπος Δευτεραίος, εργαζόμενος στην εταιρία και ο Ραμαντάν Ντελιλάϊ, εργαζόμενος σε εργολαβική εταιρεία.\nΣυλλυπητήρια στην οικογένεια του Μπάμπη Δευτεραίου απέστειλε ο υπουργός Παραγωγικής Ανασυγκρότησης Παναγιώτης Λαφαζάνης και ο γενικός γραμματέας Ορυκτών Πρώτων Υλών Απόστολος Αλεξόπουλος. Συλλυπητήρια στην οικογένεια εξέφρασε και ο υπουργός Εργασίας, Κοινωνικής Ασφάλισης και Κοινωνικής Αλληλεγγύης Πάνος Σκουρλέτης, ο ΣΥΡΙΖΑ, η Νέα Δημοκρατία και οι ΑΝΕΛ.


Η «συνοικία το όνειρο» που μετατράπηκε σε εφιάλτη – Newsbeast\nΣΧΕΤΙΚΑ TAGSviral ΑλεκοΣ ΑλεξανδρακηΣ ΜανοΣ ΚατρακηΣ\nΚυριακη, 27 Οκτωβριου 2019, 2:44\n4 χρόνια πριν την ταινία,ο εθνάρχης ξήλωσε απ τη Θεσσαλονίκη το τράμ , χαρακτηρίζοντάς το τριτοκοσμικό μέσο μεταφοράς, παραχωρόντας ταυτόχρονα το μονοπώλιο της αστικής συγκοινωνίας της πόλης στον ΟΑΣΘ , βολεύοντας όλους τους πολιτικούς του φίλους.(Το μονοπώλιο και μάλιστα επιδοτούμενο απ τον κρατικό κορβανά, εξακολουθεί μέχρι και σήμερα, 62 χρόνια μετά). Το να λογοκρίνει μια ταινία,είναι απλά ενα πταίσμα .\nΔευτερα, 15 Απριλιου 2019, 0:12\nΟντως εχω την εξης απορια..υποτίθεται πως η ταινια γυριστηκε το 1961, χρονια που ηδη, πριν πεντ εξι χρονια, αν δεν κανω λαθος, η συγκεκριμενη περιοχη "σουλουπωθηκε" με τις ευλογιες τς Φρειδερίκης.Παρολα αυτά, η εξαθλιωση εξακολουθουσε....Φαινεται μαλλον, το"σουλουπωμα"αφορουσε απλα την αντικατασταση των ξυλινων παραγκων με πετρινες μεν, χαμοκέλες...Μ αλλα λογια, πολλα χρονια πριν γυριστει η ταινια, όταν δηλαδή πρωτορθαν οι προσφυγες, η γειτονια ειχε σιγουρα περισσοτερα...χαλια!\nΤριτη, 23 Οκτωβριου 2018, 8:52\nΚαλό είναι που την "ταινία" την λυμαίνονται κομμουνιστές μπας και φύγει καμμία τσίμπλα για τα αποτελέσματα του συμμοριτοπολεμου που προκάλεσαν οι αριστεροι κατσαπλιαδες.\nΠεμπτη, 16 Ιανουαριου 2020, 15:01\nΝαι μωρέ ενώ τα φασισταρια τι δώσανε???Μια Κύπρο και παντεσπάνι.\nΚυριακη, 13 Αυγουστου 2017, 14:39\nΚαι μόνο που συμμετείχαν σ' αυτή τη ταινία ο Αλεξανδράκης, ο Κατράκης, ο Λειβαδίτης και ο Κοτζιάς(οι 3 τελευταίοι είχαν κάνει εξορία)...δεν υπήρχε ούτε μια περίπτωση να επέτρεπαν να κυκλοφορήσει η ταινία τους εκείνα τα χρόνια.!!!\nΗ κλεψιά πρέπει να γίνεται όμορφα.\nΗ Δεξιά, ήθελε την παραποίηση της αλήθειας. Το ψέμα και η ιδιοκτησία του κράτους, ήταν οι βάσεις της διακυβέρνησης τους. Για να μπορούν να κλέβουν.\nΚυριακη, 13 Αυγουστου 2017, 11:23\nΟ ΕΘΝΑΡΧΗΣ ΜΑΣ,ΤΟ ΚΑΜΑΡΙ ΜΑΣ,ΠΟΥ ΔΩΣΑΜΕ ΚΑΙ ΤΟ ΟΝΟΜΑ ΤΟΥ ΣΕ ΔΡΟΜΟΥΣ ΜΑΣ.ΑΥΤΟΙ ΗΤΑΝ ΟΙ ΗΓΕΤΕΣ ΜΑΣ ΠΟΥ ΜΑΣ ΚΑΤΕΣΤΡΕΨΑΝ ΚΕΕΔΙΖΟΝΤΑΣ ΦΗΜΗ ΚΑΙ ΧΡΗΜΑΤΑ.\nπρέπει να είσαι πολύ κολλημένος\nΚυριακη, 13 Αυγουστου 2017, 8:56\n"Η ταινία γνώρισε τεράστια επιτυχία στις χώρες του πρώην ανατολικού μπλοκ. Προφανώς ξεκαρδίστηκαν με την αριστερά"\nΗ ταινία, που προφανώς δεν έχεις δει, δεν προπαγανδίζει, μόνο καταγράφει. Έτσι ήταν τα πράγματα, σ' αρέσει δε σ' αρέσει.\nΜπράβο στο Νewsbeast για το άρθρο, ναι αυτή ήταν η μετεμφυλιακή Ελλάδα του 60. Αυτή.\nΠολωνία, Ουγγαρία, Μολδαβία και Ουκρανία. Σου φαίνονται ΟΛΟΙ αυτοί κολλημένοι;\nΚυριακη, 13 Αυγουστου 2017, 9:55\nΚυριακη, 13 Αυγουστου 2017, 8:53\nχωρες του ανατολικού μπλοκ ήταν τότε - σοβιετίες με την βούλα -, όχι του πρώην ...\nΔεν παιζόταν εκεί οτι ήθελε το κοινό - ότι ήθελε το κόμμα τους τάιζαν ...\nΔιαχωριστήρας6 (γεωμετρική η πρόοδος)\nΚυριακη, 13 Αυγουστου 2017, 8:39\nΌσο δε γινόταν διαχωρισμός κράτους εκκλησίας τόσο ο Αλέκος Αλεξανδράκης αποκύρηται τις ταινίες του\nΚυριακη, 13 Αυγουστου 2017, 7:07\nΟύτε μια κόπια της αρχικής αυθεντικής ταινίας δεν κατάφεραν να διασώσουν, για να προβληθεί μεταγενέστερα όταν δεν θα υπήρχε λογοκρισία;\nΜάλλον δεν θα πίστευαν ότι θα υπάρξει στο μέλλον περίοδος χωρίς λογοκρισία!!\nΚυριακη, 13 Αυγουστου 2017, 4:52\nΘα ήθελα πολύ να δω την "άκοπη" κόπια. Απίστευτη εμπειρία!\nΗ ταινία γνώρισε τεράστια επιτυχία στις χώρες του πρώην ανατολικού μπλοκ. Προφανώς ξεκαρδίστηκαν με την αριστερά\nΚυριακη, 13 Αυγουστου 2017, 1:27\n• Οι άγνωστες πτυχές της θρυλικής «Στέλλας» του ελληνικού κινηματογράφου


Το Παιχτήρι: Πάτρα: Κατά 120 αυξήθηκαν οι οικογένειες που στράφηκαν στο «Φωτεινό Αστέρι»\nΠάτρα: Κατά 120 αυξήθηκαν οι οικογένειες που στράφηκαν στο «Φωτεινό Αστέρι»\nΑυξάνονται τα θύματα της κρίσης στην τοπική κοινωνία της Πάτρας και οι επιπτώσεις της φτώχειας και της πείνας, περνάνε σε ολοένα και περισσότερες οικογένειες. Μόνο στον σύλλογο «Φωτεινό Αστέρι» οι νέες οικογένειες που ζήτησαν βοήθεια, μη έχοντας που αλλού να στραφούν, κατά τους μήνες του Αυγούστου και του Σεπτεμβρίου, αυξήθηκαν κατά 120 στο αριθμό.\nΟ συνολικός αριθμός των οικογενειών που ζητούν τακτικά βοήθεια από τα μέλη του συλλόγου έχουν φτάσει τις 380. Οι περισσότερες από αυτές τις οικογένειες είναι νεαρά ζευγάρια, ηλικίας από 25 έως 45 ετών, με ένα ή και δύο παιδιά.\nΓονείς που έχοντας μείνει για μήνες στην ανεργία και έχοντας χάσει τις δουλειές τους δεν μπορούν να προσφέρουν στα παιδιά τους τα απολύτως απαραίτητα. Ένα κουτάκι γάλα, μία παιδική τροφή ή παιδικές πάνες.\n«Οι προσφορές έχουν μειωθεί προς τον σύλλογο, όμως το μεγάλο πρόβλημα που αντιμετωπίζουμε έχει να κάνει κυρίως με τις ανάγκες που συνεχώς αυξάνονται και μεγαλώνουν. Ζητούμε την βοήθεια κάθε Πατρινής οικογένειας για να μπορέσουμε να ανταποκριθούμε και να προσφέρουμε στους συμπολίτες μας, γνωρίζοντας τις δυσχερείς συνθήκες που υπάρχουν και ότι όλοι περνάμε δύσκολα» τονίζει ο πρόεδρος του «Φωτεινού Αστεριού», μιλώντας στο patrasevents.gr Χρήστος Σπηλιόπουλος.\nΤα λουκέτα και οι εξώσεις Σύμφωνα με τις εκτιμήσεις που υπάρχουν ο αριθμός των οικογενειών αυτών θα αυξηθεί ακόμα περισσότερο τους επόμενους μήνες. «Η κοινωνική πολιτική που ακολουθείται σε συνδυασμό με την κρίση, αυξάνει τον αριθμό των οικογενειών που δεν έχουν από πουθενά πόρους. Είναι χαρακτηριστικό ότι όταν ένας ελεύθερος επαγγελματίας αναγκάζεται να κλείσει το μαγαζί του, έχοντας στις πλάτες του τόσα χρέη, χωρίς καν να μπορεί να χαρακτηριστεί άπορος. Από πού θα ζήσει την οικογένεια του από την στιγμή που το κράτος δεν προνοεί;». Μεγάλο πρόβλημα υπάρχει και με το θέμα των εξώσεων σύμφωνα πάντα με τον πρόεδρο του Φωτεινού Αστεριού. Δεκάδες οικογένειες ζουν καθημερινά με το κίνδυνο των εξώσεων, χρωστώντας ενοίκια μηνών στους ιδιοκτήτες των σπιτιών. «Σύμφωνα με τους ελέγχους που κάνουν οι κοινωνικοί λειτουργοί μας, με βάση τα στοιχεία και τα όσα καταγράφουν, ο αριθμός των οικογενειών που αντιμετωπίζουν μεγάλα οικονομικά προβλήματα, θα αυξάνεται μήνα με τον μήνα» τονίζει ο κ. Σπηλιόπουλος.\nΚαι μιλάμε για οικογένειες που δεν προέρχονται από ευάλωτες κοινωνικές ομάδες αλλά από οικογένειες της διπλανής πόρτας…


ΓΕΝΙΚΟ ΛΥΚΕΙΟ ΑΡΝΑΙΑΣ: Ιανουαρίου 2013\nΚαρφοπούλου Μάρα– Διπλ. πολιτικός μηχανικός ΑΠΘ\nΤο λύκειό μας θα λάβει μέρος στους φετινούς Αγώνες Επιχειρηματολογίας – Αντιλογίας που διοργανώνονται από το Υπουργείο Παιδείας και Θρησκευμάτων, Πολιτισμού και Αθλητισμού σε συνεργασία με το Ευρωπαϊκό Πολιτιστικό Κέντρο Δελφών. Οι Πανελλήνιοι Μαθητικοί Αγώνες Επιχειρηματολογίας (Αντιλογίας) διεξάγονται μεταξύ ομάδων μαθητών Λυκείου και διακρίνονται σε προκριματική, προημιτελική, ημιτελική και τελική φάση.\nΟι εκπαιδευτικοί που θα προετοιμάσουν τους μαθητές οι οποίοι δήλωσαν ενδιαφέρον είναι οι φιλόλογοι κ.Ψάρρα Χρυσάνθη και Χρήστου Δημήτρης.\nΒ΄ τάξη > Τσιντογιάννη Μαρία\nΓ΄ τάξη > Λιούρα Ευγενία\n1. Αστερίου Ιωάννα\n2. Βούτκας Νικόλαος\n3. Γεωργούλας Ραφαήλ\n4. Δρούγκας Γεώργιος\n5. Θεολόγης Κωνσταντίνος\n6. Καρίνας Κωνσταντίνος\n7. Κοσμά Γαρυφαλλιά\n8. Λαζάρου Δημήτριος\n9. Πητούλα Μαριάννα\n10. Σγούρος Βασίλειος\nΜπράβο σε όλους τους μαθητές και καλή επιτυχία!


Γαμψοδακτυλία: Συμπτώματα και Αντιμετώπιση| Ευρωκλινική Αθηνών\nΤι είναι η γαμψοδακτυλία;\nΗ γαμψοδακτυλία είναι η συχνότερη παραμόρφωση των δακτύλων κατά την οποία τα δάκτυλα παίρνουν χαρακτηριστικό σχήμα σαν ‘ράμφος’ με συνέπεια να εμφανίζεται πόνος στα δάκτυλα και δυσκολία στην χρήση παπουτσιών.\nΗ εμφάνιση γάμψοδακτυλίας είναι συχνότερη στις μεγαλύτερες γυναίκες και συχνότερα εμφανίζεται στο δεύτερο δάκτυλο. Συχνά εμφανίζεται σε συνδυασμό με άλλες παραμορφώσεις του άκρου ποδός όπως το κότσι. Πολλές φορές οι ασθενείς αποδίδουν την γαμψοδακτυλία στην χρήση στενών παπουτσιών με ψηλά τακούνια, μπορεί όμως και να σχετίζεται με νευρολογικές ή συστηματικές παθήσεις όπως ο σακχαρώδης διαβήτης, η ρευματαοειδής αρθρίτιδα αλλά και κακώσεις ή φλεγμονές.\nΠοια είναι τα συμπτώματα της γάμψοδακτυλίας;\nΗ άρθρωση της βάσης του δακτύλου είναι σε ελαφρά έκταση με κάμψη της μεσαίας άρθρωσης που δημιουργεί την χαρακτηριστική παραμόρφωση.\nTo κύριο πρόβλημα στην γαμψοδακτυλία είναι ότι η παραμόρφωση δυσκολεύει τους ασθενείς στην εύρεση κατάλληλου παπουτσιού και δημιουργούνται επώδυνοι κάλοι είτε στο πάνω μέρος του δακτύλου είτε κάτω από τα μετατάρσια. Ο πόνος και η εμφάνιση πρηξίματος ή ερυθρότητας στην περιοχή μπορεί να υποδηλώνουν φλεγμονή στην περιοχή και πρέπει να αντιμετωπίζονται άμεσα.\nH διάγνωση είναι κατά κανόνα κλινική με βάση την φυσική εξέταση και προτιμάται η εκτίμηση από χειρουργό άκρου ποδός ώστε να αποκλειστούν πιο σοβαρά αίτια της γαμψοδακτυλίας. Ακτινογραφία της περιοχής είναι δυνατό να αναδείξει και άλλες συνοδές παραμορφώσεις( όπως κότσι) αλλά δεν διενεργείται απαραίτητα σε όλες τις περιπτώσεις.\nΒασικό στοιχείο στην αντιμετώπιση της γαμψοδακτυλίας είναι η αναγνώριση της αιτίας του προβλήματος και η εκτίμηση αν πρόκειται για εύκαμπτη ή δύσκαμπτη παραμόρφωση. Σε αρχικά στάδια με μαλακή παραμόρφωση, η χρήση ευρύχωρων υποδημάτων σε συνδυασμό με τη χρήση ειδικού νάρθηκα ή διορθωτικής ταινίας βοηθά στην ύφεση των συμπτωμάτων\nΕάν το δάκτυλο είναι δύσκαμπτο στην θέση ράμφους συνίσταται χειρουργική διόρθωση.H χειρουργική επέμβαση διαφέρει ανάλογα με το μέγεθος της παραμόρφωσης. Ακόμα και στις μεγάλες παραμορφώσεις όμως, κατά κανόνα δεν απαιτείται παραμονή στο νοσοκομείο( day surgery) και γίνεται με περιοχική αναισθησία( όχι με γενική νάρκωση). Οι ασθενείς βαδίζουν αμέσως μετά την επέμβαση με χρήση ειδικού υποδήματος.\nΒρίσκεστε εδώ:Αρχική Ιατρικά Άρθρα Άρθρα για παιδιά Ορθοπαιδική Γαμψοδακτυλία: Συμπτώματα και Αντιμετώπιση


Σκύλος απελευθερώθηκε από την αιχμαλωσία του στην Ιταλία | Traces of Fire\n← Dog liberated from his captivity in Italy\nΑπελευθέρωση ζώων στη Σουηδία →\nΣκύλος απελευθερώθηκε από την αιχμαλωσία του στην Ιταλία\nΟι Απελευθερωτές έσπασαν την σχεδόν εγκαταλελειμμένη αποθήκη στο Βένετο, όπου για κάποιο χρονικό διάστημα ένας γέρος είχε ένα σκυλί σε άθλιες συνθήκες. Απελευθερώθηκε, έλαβε την απαραίτητη φροντίδα και δόθηκε σε μια οικογένεια που τον αγαπάει σαν παιδί. Επειδή δεν ήταν αρκετά ικανοποιημένος που βασάνιζε και κακοποιούσε αυτόν τον σκύλο, αυτός ο γέρος, μετά από κάποιους μήνες, έπιασε ένα ακόμα πλάσμα για να το αφήσει στη μοίρα του στην υπαίθρια χωματερή όπου μια στο τόσο γίνονται εμπορικές δραστηριότητες. Όλο αυτό το καιρό μόνος του, περιτριγυρισμένος από σάπιο νερό, σκουριασμένα μπολ, με μοναδικό του καταφύγιο ένα σάπιο ξύλινο σπίτι, η μόνη παρηγοριά του ήταν τα λίγα χάδια των λίγων ανθρώπων που περνούσαν από εκεί και παρακαλούσε με τα θλιμμένα μάτια του για τρυφερότητα.\nΑυτό το μικρό πλάσμα απελευθερώθηκε, τώρα είναι ασφαλές, μακριά από τον πόνο και τη δυστυχία. Με τις πρώτες θεραπείες των κτηνιάτρων βρέθηκαν σοβαρά προβλήματα υγείας εξαιτίας της απόλυτης εγκατάλειψης στην οποία ήταν, και αμείλικτα θα πέθαινε σε λίγες εβδομάδες. Τώρα ξέρουμε που μένεις, για την επόμενη φορά. Έβαλες σε κίνδυνο τη ζωή ενός ζώου, αν δεν σου είναι πλέον ξεκάθαρο, δεν αξίζεις δίπλα σου ούτε ένα μυρμήγκι. Κανένα άλλο ζώο δεν θα πρέπει να περάσει τις πόρτες της περιουσίας σου, μην σπαταλάς ενέργεια στα τελευταία χρόνια ζωής σου, οι απελευθερωτές θα είναι πάντα έτοιμοι να αναλάβουν δράση, τόσο τη μέρα όσο και τη νύχτα, θεώρησε πως σε έχουμε προειδοποιήσει.\nΑγόρασε ένα λούτρινο!\nThis entry was posted in ΑΝΑΛΗΨΕΙΣ, ΕΛΛΗΝΙΚΑ and tagged ALF, italy. Bookmark the permalink.


2011 ΣΑΜΟΣ - "ΜΙΧΑΕΛΑ ΠΑΝΑΓΙΩΤΑ" Λ.Σ.857 ~ ZOOM\n2011 ΣΑΜΟΣ - "ΜΙΧΑΕΛΑ ΠΑΝΑΓΙΩΤΑ" Λ.Σ.857\nΓιώργος Βαρβάκης 8:23 μ.μ. 7 comments Edit\nCategories: ΣΑΜΟΣ, Σάμος/τοπία, ΤΟΠΙΑ, Nikon 18-55mm f/3.5 - 5.6G, NIKON D60, SAMOS, Skywatch\nA seems like a beautiful day :0) Lovely shot :0)\nBeautiful, beautiful colours, vibrant, welcoming image~\nWhat a beautiful day! Happy sky watching.\n25 Νοεμβρίου 2011 - 4:46 π.μ.\nΤι όμορφη καλοκαιρινή φωτογραφία!!!\nΩραίο σκαρί !!!\nΚρίμα γιατί σε λίγο\nθα το κόψουν όπως κι ένα σωρό άλλα\nγια να λυμαίνονται ανεμπόδιστα τη\nθάλασσα οι μηχανότρατες !!!\n26 Νοεμβρίου 2011 - 10:27 μ.μ.\nGeorge Skapetis είπε...\n"Εγώ θα πω κάτι για τα ονόματα του σκάφους που τυχαίνει να γνωρίζω. Τα δύο ονόματα έχει δώσει ο παππούς των κοριτσιών τα οποία ζουν με την κόρη του και τον γαμπρό του στην Τορώνη Χαλκιδικής, όπου υπάρχει και άλλο σκάφος, πιθανόν με τα ίδια ονόματα, και αλιεύει στον Τορωναίο Κόλπο, ο φίλος πατέρας των κοριτσιών Τάκης Μελίσσης. Αυτά για την ιστορία."\nΣημείωση gvarvakis: Το σχόλιο του φίλου μας Γιώργη, δημοσιεύθηκε στο FB στη σελίδα ΔΗΜΟΤΙΚΗ ΚΟΙΝΟΤΗΤΑ ΣΑΜΙΩΝ\n30 Νοεμβρίου 2011 - 11:17 π.μ.


Νέα ημερομηνία για τον 9ο Ημιμαραθώνιο Αθήνας (20/9) - ΕΝΩΣΗ ΑΘΛΗΤΙΚΩΝ ΣΩΜΑΤΕΙΩΝ ΣΕΓΑΣ ΑΘΗΝΑΣ\nΝέα ημερομηνία για τον 9ο Ημιμαραθώνιο Αθήνας (20/9)\nΝέα ημερομηνία για…\nΣε συνέχεια της απόφασης για την αναβολή του 9ου Ημιμαραθωνίου Αθήνας, που είχε αρχικά προγραμματιστεί για τις 22 Μαρτίου, ο Δήμος Αθηναίων και ο ΣΕΓΑΣ ανακοινώνουν ότι ο ΗΜΙΜΑΡΑΘΩΝΙΟΣ ΑΘΗΝΑΣ 2020 θα διεξαχθεί την Κυριακή, 20 Σεπτεμβρίου.\nΕπιστολή του προέδρου της ομοσπονδίας Κώστα Παναγόπουλου στα σωματεία\nΠανελλήνιο Πρωτάθλημα Κ16 Δ’ Όμιλος: Συνολικά Αποτελέσματα, Προσωρινή βαθμολογία.\nΑΝΑΒΟΛΗ ΗΜΙΜΑΡΑΘΩΝΙΟΥ ΑΓΩΝΑ ΑΘΗΝΑΣ 22/3\nΕισαγωγή αθλητών στην Tριτοβάθμια Eκπαίδευση το ακαδημαϊκό έτος 2021-2022 ... See MoreSee Less\nΠανελλήνιο Πρωτάθλημα Κ16 Δ’ Όμιλος: Συνολικά Αποτελέσματα, Προσωρινή βαθμολογία. ... See MoreSee Less\nΠανελλήνιο Πρωτάθλημα Κ16 Δ' Όμιλος: Συνολικά Αποτελέσματα, Προσωρινή βαθμολογία. - ΕΝΩΣΗ ΑΘΛΗΤΙΚΩΝ ΣΩΜΑΤΕΙΩΝ ΣΕΓΑΣ ΑΘΗΝΑΣ\nΠανελλήνιο Πρωτάθλημα Κ16 Δ’ Όμιλος: Αποτελέσματα πρώτης ημέρας ... See MoreSee Less\nΠανελλήνιο Πρωτάθλημα Κ16 Δ' Όμιλος: Αποτελέσματα πρώτης ημέρας - ΕΝΩΣΗ ΑΘΛΗΤΙΚΩΝ ΣΩΜΑΤΕΙΩΝ ΣΕΓΑΣ ΑΘΗΝΑΣ\nΣτις εγκαταστάσεις του Αγίου Κοσμά ξεκίνησε σήμερα το Πανελλήνιο Πρωτάθλημα Κ16 του Δ’ Ομίλου της ΕΑΣ ΣΕΓΑΣ Α...\nwww.segas.gr/index.php/news/8710-allagi-sto-programma-tis-protis-imeras-sto-panellinio-k16-omilos...\t... See MoreSee Less\nΑλλαγή στο πρόγραμμα της πρώτης ημέρας στο Πανελλήνιο Κ16 (όμιλος Δ΄και Ε΄)\nΣε αλλαγή στο ωρολόγιο πρόγραμμα της πρώτης ημέρας του Δ΄και του Ε΄ομίλου του Πανελληνίου Πρωταθλήματος Κ16 ...\nΑΠΟΤΕΛΕΣΜΑΤΑ ΑΓΩΝΩΝ DROMIA 2021 ... See MoreSee Less\nΑΠΟΤΕΛΕΣΜΑΤΑ ΑΓΩΝΩΝ DROMIA 2021 - ΕΝΩΣΗ ΑΘΛΗΤΙΚΩΝ ΣΩΜΑΤΕΙΩΝ ΣΕΓΑΣ ΑΘΗΝΑΣ\nΤο όριο για το Ευρωπαικό Κ23 ο Δρίτσας στα 400m με εμπόδια (52”,50), Νικητής αναδείχθηκε οΔημήτρης Λεβαντίνος (52”,34)...\nΟ Μίλτος Τεντόγλου υποψήφιος για τον τίτλο του κορυφαίου αθλητή στον κόσμο October 21, 2021\nΤρίκαλα, Αθήνα και Δουβλίνο οι επόμενοι στόχοι της Αναστασίας Μαρινάκου October 21, 2021\nΤριήμερο δράσης για τους αγώνες Βουνού October 19, 2021\nΣυνάντηση της Σοφίας Σακοράφα με το νέο προπονητικό σχήμα October 18, 2021


moirasou: Ήταν ένας γάτος, γάτος πονηρός...\nΔεν είμαι -αυτό που λένε- φιλόζωη. Λέτε να έγινα τώρα στα γεράματα;\nΗ σχέση μου με τα ζώα δεν ήταν καλή ή κακή. Ήταν...ανύπαρκτη. Δεν ήμουν από αυτές που θα σταματούσαν στο δρόμο για να ζουζουνίσω στη θέα ενός τετράποδου. Και μάλλον δεν θα είμαι και ποτέ.\nΣε αυτήν την ανάρτηση, όμως, θέλω να μοιραστώ μαζί σας πώς την πάτησα με τον Σπίθα, τον Τζέφρυ ή όπως τέλος πάντων λένε τον γάτο που βλέπετε κάτωθι.\nΓνωριστήκαμε μια ηλιόλουστη Παρασκευή μέσα στο κατακαλόκαιρο όταν ο Κώστας, λέγοντας μου τα νέα της βδομάδας του, μου ανακοίνωσε ότι στο σπίτι έχουμε έναν επισκέπτη (ο οποίος θα έμελλε να κάνει τη βίζιτα...αρμένικη).\nΔεν με χάλασε. Γνώριζα την αγάπη του για τις γάτες και ειλικρινώς στεναχωρήθηκα πολύ όταν "πέθανε" ο προηγούμενος γάτος του (αρνούμαι να χρησιμοποιήσω τη λέξη "ψόφησε", μιας και τη θεωρώ τουλάχιστον κακόηχη).\nΜε τον προηγούμενο γάτο του, τον ...(ούτε αυτός είχε σταθερό όνομα), οι σχέσεις μας ήταν καθαρά τυπικές. Το "μακριά και αγαπημένοι" μάλλον θα περιέγραφε καλύτερα τις επαφές μας. Στην καλύτερη των περιπτώσεων, μπορεί κάποια στιγμή να του είχα ανοίξει καμία κονσέρβα, μέχρι ο Κώστας να επιστρέψει από τη δουλειά το βράδυ. Έως εκεί. Δεν είναι ότι δεν τον "πήγαινα". Φοβόμουν. Δεν ήξερα πώς να τον αγγίξω, πώς να τον προσεγγίσω, πώς να τον κάνω να με αγαπήσει. Ούτε εγώ ήξερα, ούτε αυτός έδειχνε να ενδιαφέρεται να με διευκολύνει. Περνούσε από μπροστά μου αδιάφορα, ρίχνοντάς μου ενίοτε καμιά διερευνητική ματιά (με τα κόκκινα μάτια του, μιας και είχε πια μεγαλώσει, βαρύνει και ήταν και τραυματισμένος) και τσούκου τσούκου διέσχιζε το σαλόνι για να φτάσει με τους δικούς του νωχελικούς ρυθμούς στον διάδρομο που ήταν το ταπεράκι με το φαγητό και το νερό του. Μετέπειτα, κούρνιαζε στο χαλάκι του και κοιμόταν με αυτήν την χαρακτηριστικά βαριά ανάσα του. Κάπως έτσι περίμενα να εξελιχθούν και οι σχέσεις μου και με αυτόν τον..."γάτο" - ας τον πούμε απλά γάτο διότι ο καθένας μας τον φωνάζει όπως του έρχεται-.\nΑυτός ο γάτος, όμως, δεν είναι απλός γάτος. Είναι ένας γάτος με...πέταλα. Το πρώτο βράδυ που τον είδα μου φάνηκε μια... "σταλίτσα". Ένα γκριζουλί γατί, αεικίνητο, παιχνιδιάρικο, το οποίο δεν έχανε ευκαιρία να τριφτεί στα πόδια του Κώστα, αναζητώντας ένα χάδι του πίσω από τα αυτιά, στην κοιλιά ή στην μύτη, όσο εκείνος του γέμιζε το πιάτο του με κονσέρβα. Μόλις κατάλαβε ότι ο Κώστας ήταν αφοσιωμένος σε αυτό που έκανε και δεν ήταν η "ώρα για παιχνίδια", ο γάτος με ένα σβέλτο πήδημα έφθασε στα δικά μου πόδια. Παγωτό η Βίλυ. Τι νόμιζε ότι έκανε ο γάτος και ακόμα περισσότερο τί περίμενε να κάνω εγώ; Κάθισα να τον κοιτάω λίγο ενοχλημένη, λίγο ξαφνιασμένη, λίγο...μουδιασμένη, αφού πρώτα πετάχτηκα στον αέρα, βγάζοντας μια άναρθρη κραυγή, κάνοντας τον Κώστα να γελάσει με την ψυχή του.\nΟι μέρες περνούσαν και σιγά σιγά συμφιλιωνόμουν με την ιδέα του νέου κάτοικου του σπιτιού. Δεν ήταν πια επισκέπτης. Είχε μάθει και αφομοιώσει τους κανόνες της νέας του κατοικίας - ίσως φταίει και το ότι ο Κώστας δεν είναι από τους ανθρώπους που αφήνει πολλά πολλά περιθώρια για το αντίθετο-, μας είχε συνηθίσει (ακόμα κι εμένα που με έβλεπε σχετικά αραιά και πού) και είχε πια βρει τις γωνιές του.\nΏσπου μια μέρα ένιωσα μόνη μου την ανάγκη να του...πιάσω κουβέντα. Να γνωριστούμε καλύτερα, βρε αδερφέ, το ίδιο σπίτι μοιραζόμαστε κάποιες μέρες την εβδομάδα. Τι στο καλό! Μεγάλοι άνθρωποι είμαστε...(ουπς, εκ παραδρομής το τελευταίο).\nΜια μέρα, λοιπόν, που ο Κώστας έλειπε, του άνοιξα την πόρτα, τον έβαλα στο σαλόνι και του επέτρεψα να αλωνίσει. Γάτος αυτός; "Γάτα" κι εγώ. Το φτωχό μου μυαλό μου έλεγε ότι αν τον καλοπιάσω, θα με συμπαθήσει αυτόματα. Αμ δε... Αφού ξεσάλωσε με την ψυχή του και κούρνιασε κάπου να ξεκουραστεί, είπα να τον πλησιάσω και να απλώσω το χέρι μου. Κεντέρης ο γάτος. Μέχρι να τον εντοπίσω, μάλιστα, μου πήρε ώρα. Μήπως δεν είχα κάνει κάτι καλά; Μήπως τον τρόμαξα; Μήπως έπρεπε να είμαι πιο...; Στράβωσα. "Γάτος, παιδί μου, τι περίμενες;", σκέφτηκα και άρχισα να σκέφτομαι όλα αυτά που λένε για τις εφτάψυχες γάτες που δεν αγαπάνε κανέναν πραγματικά και δεν εξαρτώνται μετά από κάποια ηλικία ούτε από την μητέρα τους. Μέχρι να ολοκληρώσω τις σκοτεινές μου σκέψεις, όμως, τσουυυυππππ να σου ο γάτος. Πλησίασε τον καναπέ που καθόμουν και έβλεπα τηλεόραση, κούρνιασε δίπλα μου και στήθηκε να παρακολουθήσει κι αυτός με τη σειρά του τους "S1ngles" στο Mega. Μετά από λίγη ώρα, άπλωσα δισταχτικά το χέρι μου και το έβαλα στο κεφαλάκι του, όπως είχα δει να κάνει ο Κώστας (έτοιμη για κάθε ενδεχόμενο "Κεντέρικης" απόδρασής του). Ο γάτος, όμως, δεν έφυγε. Αντιθέτως, γύρισε ανάσκελα, γουργούρισε και νιαούρισε ναζιάρικα, περιμένοντας να το χαιδέψω ακόμα περισσότερο, κάτι που δεν έγινε μιας και δεν ήμουν πια τόσο εξοικειωμένη.\nΣήμερα, ο γάτος δεν είναι πια "σταλίτσα". Κι εγώ ξέρω πώς να τον χαιδεύω, πώς να τον μαλώνω και πώς να του δείχνω ποιος είναι το αφεντικό (κοινώς πώς να περιμένω τον Κώστα να έρθει για να του δείξει αυτός).\nΣήμερα παραδέχομαι ότι στεναχωρήθηκα όταν τον χάιδεψα και ανανέωσα μαζί του το ραντεβού μας για την επόμενη βδομάδα καθώς κατάλαβα ότι, εκτός από τον ιδιοκτήτη του, θα μου λείψει κι αυτός.\nΣήμερα στο ΚΤΕΛ Χαλκιδικής, την ώρα που το λεωφορείο μου ξεκινούσε προς τη Θεσσαλονίκη, αναρωτήθηκα πώς είναι δυνατόν να αγάπησα εγώ τόσο έναν γάτο ενώ μέχρι σήμερα το μόνο που θα ανεχόμουν δίπλα μου -κι αυτό με δυσκολία- θα ήταν κάνα από αυτά τα "σκυλάκια-ξεσκονόπανα" (με την καλή έννοια βεβαίως βεβαίως) με το χνουδωτό άσπρο ντεκόρ. Η απάντηση;\nΤελικά, όταν αγαπάς κάποιον τόσο πολύ, δεν μπορείς παρά να αγαπάς και όσα αγαπάει...\nΑναρτήθηκε από Βίλυ στις 10:08 π.μ.\nΕτικέτες Βίλυ, γάτα, φιλόζωη\nΑφού ανέφερες τους S1ngles λοιπόν, και διαβάζοντας και το "είπαν", γιατί δε γράφεις και τις " θεωρίες της Ρανιας"?ε?\n24 Αυγούστου 2012 - 10:52 π.μ.


Για τη Ρόζα Λούξεμπουργκ – Marcello Musto\nΜε αφορμή την 150η επέτειο της γέννησής της\nTον Αύγουστο του 1893, όταν το Προεδρείο προσκάλεσε τη Ρόζα Λούξεμπουργκ να μιλήσει σε μια σύνοδο του Συνεδρίου της Ζυρίχης της Δεύτερης Διεθνούς, η Ρόζα βάδισε με θάρρος ανάμεσα στο πλήθος των εκλεγμένων αντιπροσώπων και των ακτιβιστών που συνωθούνταν στην κεντρική αίθουσα.\nΉταν μια από τις λίγες παρούσες γυναίκες, στο άνθος της νεότητάς της, λεπτοκαμωμένη, και με μια παραμόρφωση του ισχίου που την υποχρέωνε να κουτσαίνει ήδη από την ηλικία των πέντε ετών. H πρώτη εντύπωση που έδωσε σε όσους την έβλεπαν για πρώτη φορά ήταν αυτή ενός πραγματικά αδύναμου πλάσματος. Όμως, στη συνέχεια, καθώς μιλούσε όρθια σε μια καρέκλα ώστε να ακούγεται καλύτερα, γοήτευσε πολύ γρήγορα όλο το ακροατήριο με τη δεξιότητα της σκέψης και την πρωτοτυπία των θέσεών της.\nΤο πολωνικό εθνικό ζήτημα\nΚατά την άποψή της, το κεντρικό αίτημα του πολωνικού εργατικού κινήματος δεν θα έπρεπε να είναι ένα ανεξάρτητο πολωνικό κράτος, όπως υποστήριζαν όλοι πριν απ’ αυτήν. H Πολωνία βρισκόταν ακόμα υπό τριμερή κυριαρχία, μοιρασμένη μεταξύ της Γερμανικής, της Αυστρο-ουγγρικής και της Ρωσικής Αυτοκρατορίας. Η επανένωσή της φαινόταν δύσκολο εγχείρημα και οι εργάτες θα έπρεπε να κατευθύνουν τις φιλοδοξίες τους σε στόχους που θα γεννούσαν πρακτικούς αγώνες στο όνομα συγκεκριμένων αναγκών.\nΚινούμενη σε μια γραμμή επιχειρηματολογίας που θα ανέπτυσσε στα χρόνια που θα ακολουθούσαν, επιτέθηκε σ’ αυτούς που εστίαζαν στα εθνικά θέματα και προειδοποίησε για τον κίνδυνο να χρησιμοποιηθεί η ρητορική του πατριωτισμού προκειμένου να υποτιμηθεί η ταξική πάλη και να απωθηθεί το κοινωνικό ζήτημα από το προσκήνιο. Δεν υπήρχε κανένας λόγος σε όλες τις μορφές καταπίεσης που υφίστατο το προλεταριάτο να προσθέσουμε την\n«υπαγωγή στην πολωνική εθνικότητα». Για την αποφυγή αυτής της παγίδας, η Λούξεμπουργκ έθεσε ως στόχο την ανάπτυξη αυτοδιοικούμενων περιοχών, και την ενίσχυση της πολιτιστικής αυτονομίας, η οποία μετά την εδραίωση ενός σοσιαλιστικού τρόπου παραγωγής θα λειτουργούσε ως ανάχωμα απέναντι σε κάθε αναβίωση σωβινισμού και νέων μορφών διακρίσεων. H στόχευση αυτών των συλλογισμών ήταν η διάκριση μεταξύ του εθνικού ζητήματος και αυτού του εθνικού κράτους.\nΗ παρέμβαση στο Συνέδριο της Ζυρίχης σηματοδότησε τη συνολική διανοητική βιογραφία μιας γυναίκας που γενικά αναγνωρίζεούται ως μια από τις σημαντικότερες εκπροσώπους του σοσιαλισμού του 20 αιώνα. Η Ρόζα Λούξεμπουργκ, που γεννήθηκε πριν από 150 χρόνια, στις 5 Μαρτίου του 1871 στο Zamość της υπό τσαρική κατοχή Πολωνίας, έζησε ολόκληρη τη ζωή της στα άκρα, αναμετρούμενη με διάφορες αντιξοότητες, και κολυμπώντας πάντα κόντρα στο ρεύμα. Εβραϊκής καταγωγής, υποφέροντας από μια σωματική αναπηρία από μικρή ηλικία, μετοίκισε στη Γερμανία σε ηλικία 27 ετών και κατόρθωσε να αποκτήσει εκεί τη γερμανική υπηκοότητα μέσω ενός εικονικού γάμου. Καθώς ήταν ασυμβίβαστα υπέρ της ειρήνης με το ξέσπασμα του Πρώτου Παγκοσμίου Πολέμου, φυλακίστηκε αρκετές φορές για τις ιδέες της. Υπήρξε παθιασμένη αντίπαλος του ιμπεριαλισμού στη διάρκεια μιας νέας και βίαιης αποικιακής επέκτασης. Αγωνίστηκε εναντίον της θανατικής ποινής στην καρδιά της βαρβαρότητας. Και, ας μην ξεχνάμε ποτέ ότι ήταν μια γυναίκα που έζησε σε κόσμους που κατοικούνταν σχεδόν αποκλειστικά από άντρες. Συχνά ήταν η μοναδική γυναικεία παρουσία τόσο στο Συνέδριο του Πανεπιστημίου της Ζυρίχης, όπου απέκτησε ένα διδακτορικό τίτλο το 1897 με μια διατριβή για τη Βιομηχανική Ανάπτυξη της Πολωνίας, όσο και στην ηγεσία της Γερμανικής Σοσιαλδημοκρατίας. Το Κόμμα την όρισε ως την πρώτη γυναίκα που δίδαξε στην κομματική σχολή κεντρικών στελεχών – εργασία στην οποία απασχολήθηκε από το 1907 ως το 1914, ενώ στο ίδιο διάστημα δημοσίευσε τη Συσσώρευση του κεφαλαίου (1913) και εργάστηκε πάνω σ’ ένα ανολοκλήρωτο σχέδιο μιας Εισαγωγής στην Πολιτική Οικονομία (1925).\nΟι δυσκολίες αυτές συμπληρώθηκαν από το ανεξάρτητο πνεύμα της και την αυτονομία της – ένα προτέρημα που συχνά οδηγεί σε δυσκολίες, ακόμα και σε αριστερά κόμματα. Δίνοντας δείγματα μιας ζωηρής ευστροφίας, είχε την ικανότητα να αναπτύσσει νέες ιδέες και να τις υπερασπίζεται με παρρησία, και μάλιστα με μια αφοπλιστική ειλικρίνεια, μπροστά σε μορφές όπως ο Αύγουστος Μπέμπελ και ο Καρλ Κάουτσκι (o οποίος είχε το καθοριστικό πλεονέκτημα της άμεσης επαφής με τον Ένγκελς). Στόχος της δεν ήταν να επαναλαμβάνει κάθε φορά τα λόγια του Μαρξ, αλλά να τα ερμηνεύσει ιστορικά, και να τα αναπτύσσει περαιτέρω, όταν κάτι τέτοιο είναι αναγκαίο. Γι’ αυτήν, η ελευθερία να διατυπώνει την άποψή της και να εκφράζει τις κριτικές της θέσεις στο εσωτερικό του κόμματος ήταν ένα αναπαλλοτρίωτο δικαίωμα. Το κόμμα όφειλε να είναι ένας χώρος όπου θα μπορούσαν να συνυπάρξουν διαφορετικές απόψεις, στον βαθμό που τα μέλη του συμμερίζονταν τις θεμελιώδεις αρχές του.\nΚόμμα, απεργία, επανάσταση\nΗ Ρόζα Λούξεμπουργκ ξεπέρασε με επιτυχία τα πάμπολλα εμπόδια που αντιμετώπισε, και στη διάρκεια της σφοδρής αντιπαράθεσης μετά τη ρεφορμιστική στροφή του Έντουαρντ Μπερνστάιν αναδείχτηκε σε μια αναγνωρίσι- μη μορφή της πιο εξέχουσας οργάνωσης του ευρωπαϊκού εργατικού κινήματος. Ενώ ο Μπερνστάιν στο περίφημο κείμενό του Οι προϋποθέσεις του σοσιαλισμού και τα καθήκοντα της Σοσιαλδημοκρατίας (1897-99) είχε καλέσει το κόμμα να κόψει τις γέφυρες με το παρελθόν του και να μεταστραφεί σε μια δύναμη σταδιακών αλλαγών, η Λούξεμπουργκ στο Κοινωνική μεταρρύθμιση ή επανάσταση; (1898-99) επέμενε ότι στη διάρκεια κάθε ιστορικής περιόδου «το έργο των μεταρρυθμίσεων συνεχίζεται μόνο στην κατεύθυνση που ορίστηκε από την ώθηση της τελευταίας επανάστασης». Αυτοί που επιδιώκουν «στο κοτέτσι του αστικού κοινοβουλευτισμού» τις αλλαγές που θα καθιστούσε εφικτές η επαναστατική κατάκτηση της πολιτικής εξουσίας, δεν επιλέγουν «έναν πιο ήσυχο, ασφαλέστερο και βραδύτερο δρόμο για τον ίδιο στόχο», αλλά μάλλον\n«ένα διαφορετικό στόχο». Έχουν αποδεχτεί τον αστικό κόσμο και την ιδεολογία του.\nΤο ζήτημα δεν ήταν η βελτίωση του υπάρχοντος κοινωνικού καθεστώτος, αλλά η οικοδόμηση ενός τελείως διαφορετικού. Ο ρόλος των εργατικών συν- δικάτων – τα οποία μπορούσαν να αποσπάσουν από τα αφεντικά μόνο κά- ποιες ευνοϊκότερες συνθήκες στο πλαίσιο του καπιταλιστικού τρόπου παραγωγής – και η Ρώσικη Επανάσταση του 1905 αποτέλεσε το έναυσμα για κάποιες σκέψεις σχετικά με τα πιθανά υποκείμενα και τις δράσεις που θα μπορούσαν να παραγάγουν ένα ριζικό μετασχηματισμό της κοινωνίας. Στο βιβλίο Μαζική απεργία, κόμμα και Συνδικάτα (1906), που ανέλυε τα κύρια γεγονότα σε μεγάλες εκτάσεις της Ρωσικής Αυτοκρατορίας, η Λούξεμπουργκ υπογράμμισε τον κρίσιμο ρόλο των ευρύτατων και σε μεγάλο βαθμό ανοργάνωτων στρωμάτων του προλεταριάτου. Στην οπτική της, οι πραγματικοί πρωταγωνιστές της ιστορίας ήταν οι μάζες. Στη Ρωσία, «το στοιχείο του αυθορμητισμού» – μια έννοια που οδήγησε πολλούς στο να την κατηγορήσουν ότι υπερεκτίμησε την ταξική συνείδηση των μαζών – ήταν κρίσιμο και κατά συνέπεια, ο ρόλος του κόμματος δεν θα έπρεπε να είναι να προετοιμάσει τη μαζική απεργία, αλλά «να τοποθετηθεί επικεφαλής του κινήματος συνολικά».\nΓια τη Ρόζα Λούξεμπουργκ, η μαζική απεργία ήταν «o ζωντανός σφυγμός της επανάστασης», και ταυτόχρονα, «o ισχυρότερος κινητήριος τροχός της». Ήταν ο πραγματικός «τρόπος κίνησης των προλεταριακών μαζών, η εκπληκτική μορφή του προλεταριακού αγώνα στην επανάσταση». Δεν ήταν μια απλή απομονωμένη δράση αλλά η σύνοψη μιας μακράς περιόδου ταξικών αγώνων. Επιπλέον, δεν θα έπρεπε να παραγνωρίζεται το γεγονός ότι «στη δίνη της επαναστατικής περιόδου», το προλεταριάτο μετασχηματιζόταν κατά ένα τέτοιο τρόπο ώστε ακόμα και το υψηλότερο αγαθό, η ζωή – για να μην μιλήσουμε για την υλική ευημερία – είχε μικρή αξία σε σύγκριση με τα ιδεώδη του αγώνα». Οι μαζικές απεργίες της Ρωσίας έδειξαν πώς σε μια τέτοια περίοδο, η «αδιάκοπη αμφίδρομη δράση των πολιτικών και οικονομικών αγώνων» ήταν τέτοια ώστε το πέρασμα από τη μια μορφή αγώνων στην άλλη ήταν άμεσα εφικτό.\nΚομμουνισμός σημαίνει ελευθερία και δημοκρατία\nΣχετικά με το ζήτημα των οργανωτικών μορφών, και ειδικότερα, τον ρόλο του κόμματος, η Λούξεμπουργκ ενεπλάκη σε μια άλλη έντονη αντιπαράθεση εκείνη την εποχή, αυτή τη φορά, με τον Λένιν. Στο έργο του Ένα βήμα μπροστά, δύο βήματα πίσω (1904), ο ηγέτης των μπολσεβίκων υπερασπίστηκε τις θέσεις του Δευτέρου Συνεδρίου του Ρώσικου Σοσιαλδημοκρατικού Εργατικού Kόμματος, προτάσσοντας μια αντίληψη του κόμματος ως ενός συμπαγούς πυρήνα επαγγελματιών επαναστατών, μιας πρωτοπορίας που έχει ως καθήκον να καθοδηγεί τις μάζες. Από την άλλη πλευρά, η Λούξεμπουργκ στο Οργανωτικά ζητήματα της Ρωσικής Σοσιαλδημοκρατίας (1904), υποστήριξε ότι ένα εξαιρετικά συγκεντρωτικό κόμμα δημιουργούσε μια πολύ επικίνδυνη δυναμική «τυφλής υπακοής στην κεντρική εξουσία». To κόμμα δεν θα πρέπει να καταπνίγει, αλλά αντίθετα, να αναπτύσσει την εμπλοκή της κοινωνίας, ώστε να εξασφαλίζεται «η σωστή ιστορική αξιολόγηση των μορφών πάλης». Ο Μαρξ έγραψε κάποτε ότι «ένα βήμα πραγματικού κινήματος είναι σημαντικότερο από δεκάδες προγράμματα». Και η Λούξεμπουργκ προεξέτεινε αυτή τη ρήση στον ισχυρισμό ότι «τα λάθη που διαπράττει ένα πραγματικά επαναστατικό εργατικό κίνημα είναι απείρως πιο γόνιμα και πολύτιμα από το αλάθητο της καλύτερης από όλες τις πιθανές κεντρικές επιτροπές».\nH σύγκρουση αυτή απέκτησε ακόμα μεγαλύτερη σημασία μετά τη σοβιετική επανάσταση του 1917, στην οποία η Λούξεμπουργκ παρείχε την άνευ όρων υποστήριξή της. Ανήσυχη από τα γεγονότα που εξελίσσονταν στη Ρωσία (αρχίζοντας από τους τρόπους αντιμετώπισης της αγροτικής μεταρρύθμισης), ήταν η πρώτη από το κομμουνιστικό στρατόπεδο που παρατήρησε ότι «μια παρατεταμένη κατάσταση συναγερμού» θα ασκούσε μια «εκφυλιστική επιρροή στην κοινωνία». Στο δημοσιευμένο μετά θάνατον κείμενό της Η Ρώσικη Επανάσταση (1922 ), υπογράμμιζε ότι η ιστορική αποστολή του προλεταριάτου, με την κατάκτηση της πολιτικής εξουσίας, ήταν «η δημιουργία μιας σοσιαλιστικής δημοκρατίας που θα αντικαθιστούσε την αστική δημο- κρατία – και όχι η κατάργηση της δημοκρατίας συνολικά». Ο κομμουνισμός σήμαινε «την πιο ενεργή, απεριόριστη συμμετοχή των λαϊκών μαζών, την απεριόριστη δημοκρατία», που δεν προσβλέπει στην καθοδήγησή της από τους αλάθητους ηγέτες. Οι πραγματικά διαφορετικοί πολιτικοί και κοινωνικοί ορίζοντες θα ανοίγονταν μέσω μιας τέτοιας σύνθετης διαδικασίας αυτού του τύπου, και όχι μέσω του περιορισμού της ελευθερίας «μόνο στους υποστηρικτές της Κυβέρνησης, μόνο στα μέλη ενός κόμματος».\nH Λούξεμπουργκ ήταν απόλυτα πεπεισμένη ότι «ο σοσιαλισμός από τη φύση του, δεν μπορεί να εκχωρηθεί από τα πάνω», θα πρέπει να επεκτείνει τη δημοκρατία, και όχι να τη συρρικνώσει. Έγραφε ότι «το αρνητικό, τo τσάκισμα μπορεί να είναι αντικείμενο ενός διατάγματος. Αυτό όμως δεν ισχύει για το θετικό, το χτίσιμο». Γι’ αυτές τις «νέες περιοχές», μόνο «η εμπειρία» θα «ήταν σε θέση να διορθώνει και να ανοίγει νέους δρόμους». Η Ένωση των Σπαρτακιστών, που ιδρύθηκε το 1914 μετά από μια διάσπαση του SPD και που αργότερα εξελίχθηκε στο Κομμουνιστικό Κόμμα της Γερμανίας (KPD), δήλωνε ρητά ότι δεν θα αναλάβει «ποτέ την κυβερνητική εξουσία παρά μόνον αποκρινόμενη στη σαφή και αναμφισβήτητη θέληση της μεγάλης πλειοψηφίας των προλεταριακών μαζών όλης της Γερμανίας».\nΠαρ’ όλον ότι έκαναν αντίθετες πολιτικές επιλογές, τόσο οι Σοσιαλδημοκράτες, όσο και οι Μπολσεβίκοι λαθεμένα αντιλαμβάνονταν τρόπο τη δημοκρατία και την επανάσταση ως δυο εναλλακτικές διαδικασίες. Αντίθετα, για τη Ρόζα Λούξεμπουργκ, ο πυρήνας της πολιτικής θεωρίας ήταν μια αξεδιάλυτη ενότητα αυτών των δυο. Η παρακαταθήκη της αφυδατώθηκε και από τις δυο πλευρές: Οι σοσιαλδημοκράτες, συνένοχοι στη στυγνή δολοφονία της σε ηλικία 47 ετών, από τα χέρια δεξιών παραστρατιωτικών, την πολέμησαν ανεπιφύλακτα όλα αυτά τα χρόνια, για τους επαναστατικούς τόνους της σκέψης της, ενώ οι σταλινικοί απέφυγαν με κάθε τρόπο να διαδώσουν τις ιδέες της, εξ αιτίας του κριτικού και ασυμβίβαστου χαρακτήρα τους.\nΚατά του μιλιταρισμού, του πολέμου και του ιμπεριαλισμού\nTo άλλο κρίσιμο σημείο των πολιτικών πεποιθήσεων και του ακτιβισμού της Λούξεμπουργκ ήταν η διπλή της αντίθεση απέναντι στον πόλεμο και οι κινητοποιήσεις της κατά του μιλιταρισμού. Εδώ αποδείχτηκε ικανή να επικαιροποιήσει τη θεωρητική προσέγγιση της Αριστεράς, και να κερδίσει την υπο-στήριξη κάποιων οξυδερκών αποφάσεων των Συνεδρίων της Δεύτερης Διεθνούς, οι οποίες, παρ’ ότι απαξιωμένες, αποτελούσαν ένα αγκάθι στα πλευρά των υποστηρικτών του Πρώτου Παγκοσμίου Πολέμου. Σύμφωνα με την ανάλυσή της, η λειτουργία των στρατών, η ατέρμων ανανέωση του εξοπλι- σμού τους και η επαναλαμβανόμενη έκρηξη πολέμων δεν θα έπρεπε να κα- τανοούνται μόνο με τους κλασικούς όρους της πολιτικής σκέψης του δέκατου ένατου αιώνα. Αντίθετα, συνδέονται στενά με τις δυνάμεις που επιδιώκουν την καταστολή των εργατικών αγώνων και χρησιμοποιούνται ως χρήσιμα εργαλεία από τα αντιδραστικά συμφέροντα με σκοπό να διαιρέσουν την εργατική τάξη.\nΕκτός αυτού, αντιστοιχούσαν σ’ ένα συγκεκριμένο οικονομικό στόχο της εποχής. Ο καπιταλισμός χρειαζόταν τον ιμπεριαλισμό και τον πό- λεμο, ακόμα και σε ειρηνικές εποχές, προκειμένου να αυξήσει την παραγωγή, όπως επίσης και για να κατακτήσει τις νέες αγορές που πρωτοεμφανίζονταν στην αποικιακή περιφέρεια έξω από την Ευρώπη. Όπως έγραψε στη Συσσώρευση του κεφαλαίου, «η πολιτική βία δεν είναι τίποτα άλλο από ένα όχημα για την οικονομική διαδικασία» – μια κρίση που συνοδεύτηκε από μια από τις πιο αμφιλεγόμενες θέσεις του βιβλίου, σύμφωνα με την οποία η ανα- νέωση των εξοπλισμών ήταν απαραίτητη για την παραγωγική επέκταση του καπιταλισμού.\nH εικόνα αυτή απείχε πολύ από τα αισιόδοξα ρεφορμιστικά σενάρια, και για να τη συνοψίσει, η Λούξεμπουργκ χρησιμοποίησε μια διατύπωση που θα αντηχούσε ευρέως στη διάρκεια του εικοστού αιώνα: «σοσιαλισμός ή βαρβαρότητα». Εξήγησε ότι ο δεύτερος όρος θα μπορούσε να αποφευχθεί μόνο μέσω της συνειδητοποιημένης μαζικής πάλης, και εφ’ όσον ο αντιμιλιταρι- σμός απαιτούσε ένα υψηλό επίπεδο πολιτικής συνείδησης, ήταν μια από τους μεγαλύτερους υπέρμαχους της γενικής απεργίας κατά του πολέμου – ένα όπλο που πολλοί άλλοι, του Μαρξ συμπεριλαμβανομένου, υποτίμησαν. Υποστήριξε ότι απέναντι στα νέα πολεμικά σενάρια θα έπρεπε να αντιταχθεί το ζήτημα της εθνικής άμυνας και ότι το σύνθημα «πόλεμος στον πόλεμο!» θα έπρεπε να καταστεί «ο ακρογωνιαίος λίθος της πολιτικής της εργατικής τάξης». Όπως έγραψε στην Κρίση της Σοσιαλδημοκρατίας (1916), γνωστή επίσης ως The Junius Pamphlet, η Δεύτερη Διεθνής κατέρρευσε γιατί απέτυχε «να οργανώσει μια κοινή τακτική και δράση του προλεταριάτου σε όλες τις χώρες». Από τότε και στο εξής, ο «κύριος στόχος» του προλεταριάτου θα έπρεπε επο- μένως να είναι «ο αγώνας κατά του ιμπεριαλισμού και η αποτροπή των πολέμων σε καιρούς ειρήνης όπως και σε καιρούς πολέμου».\nΧωρίς να χάσει την τρυφερότητά της\nΈνας πολίτης του κόσμου με το όραμα «αυτού που έρχεται», η Ρόζα Λούξεμπουργκ έλεγε ότι αισθανόταν σαν στο σπίτι της «παντού στον κόσμο, όπου υπάρχουν σύννεφα και πουλιά, και ανθρώπινα δάκρυα». Παθιαζόταν με τη βοτανική και αγαπούσε τα ζώα, και όπως μπορούμε να δούμε από τις επιστολές της, ήταν μια γυναίκα με ευαισθησίες, που τα είχε καλά με τον εαυτό της, παρά τις πικρές εμπειρίες που της επιφύλαξε η ζωή της. Για τη συνιδρύτρια της Ένωσης των Σπαρτακιστών, η πάλη των τάξεων δεν ήταν απλά ένα ζήτημα αύξησης των μισθών. Δεν φιλοδόξησε ποτέ να είναι μια απλή επίγονος και ο σοσιαλισμός της δεν ήταν ποτέ οικονομιστικός. Βουτηγμένη στα δράματα της εποχής της, επιδίωξε να επικαιροποιήσει τον μαρξισμό, χωρίς να θέσει υπό αμφισβήτηση τα θεμέλιά του. Οι προσπάθειές της σ’ αυτή την κατεύθυνση αποτελούν μια σταθερή προειδοποίηση για την Αριστερά ότι δεν θα πρέπει να περιορίσει την πολιτική της δραστηριότητα σε ήπια καταπραϋντικά, παραιτούμενη από την προσπάθεια να αλλάξει την υπάρχουσα κατά- σταση πραγμάτων. Ο τρόπος που έζησε, το γεγονός ότι κατόρθωσε να παντρέψει τη θεωρητική επεξεργασία με την κοινωνική δράση, προσφέρουν ένα εξαιρετικό διαχρονικό μάθημα στη νέα γενιά των αγωνιστών που επέλεξαν να συνεχίσουν τους αγώνες στους οποίους αυτή είχε δώσει.\nVol. 2021, n. 155


Γιγαντιαίες ποσότητες νερού ίσως είναι «κλειδωμένες» στον Άρη - Πρώτη Καθημερινή Εφημερίδα\nΜάρτιος 17, 2021 13:44\nΠρόκειται για ένα αίνιγμα: Πώς έχασε ο Άρης το νερό που βρισκόταν στην επιφάνειά του πριν από δισεκατομμύρια χρόνια;\nΕπιστήμονες θεωρούν ότι ενδεχομένως να έχουν βρει την απάντηση: Μεγάλο μέρος του ίσως να είναι «φυλακισμένο» στον φλοιό του «Κόκκινου Πλανήτη».\nΣύμφωνα με την εν λόγω έρευνα, η οποία συζητήθηκε στην 52η Lunar and Planetary Science Conference. Δημοσιεύτηκε στο Science, μεγάλη ποσότητα των αρχαίων υδάτων του Άρη πιθανώς είναι κλεισμένες σε ορυκτά κάτω από την επιφάνεια.\nΣτο πλαίσιο της έρευνας οι επιστήμονες χρησιμοποίησαν μετρήσεις από διαστημόπλοια σε τροχιά γύρω από τον Άρη, οχήματα και μετεωρίτες. Στη συνέχεια δημιούργησαν μια προσομοίωση υπολογιστή σχετικά με το πώς το νερό χάθηκε στο πέρασμα του χρόνο.\nΗ κυρίαρχη θεωρία μέχρι σήμερα είναι πως μέρος αυτού του νερού χάθηκε στο διάστημα και ένα μέρος του πάγωσε. Κοιτάσματα πάγου στην επιφάνεια και κάτω από αυτήν το δείχνουν αυτό.\nΗ Γη έχει μια μαγνητική «ασπίδα», ή μαγνητόσφαιρα, που εμποδίζει την ατμόσφαιρα να χαθεί στο διάστημα. Ωστόσο, όπως γράφει το BBC, η μαγνητική «ασπίδα» του Άρη είναι αδύναμη και θα μπορούσε να είχε αφήσει το νερό να διαφύγει από τον πλανήτη. Ωστόσο, οι ρυθμοί με τους οποίους το υδρογόνο, ένα από τα δομικά συστατικά του νερού, «αποδρά» από την ατμόσφαιρά του. Σήμερα δείχνουν ότι αυτός ο «μηχανισμός» δεν φτάνει για να εξηγήσει πού πήγε όλο αυτό το νερό.\nΆλλη μία εκ των ερευνητών, η Μπέθανι Έλμαν, επίσης του Caltech, εξήγησε ότι «μελετώντας δεδομένα από αποστολές στον Άρη. Κατέστη ξεκάθαρο πως ήταν κοινό – και όχι σπάνιο- να βρίσκουμε στοιχεία αλλοίωσης νερού».\nΌπως συνέχισε, «όταν ο φλοιός αλλοιώνεται, παίρνει νερό – όπως νερό σε υγρή μορφή- και το παγιδεύει σε ένα ένυδρο ορυκτό που έχει νερό στη δομή του. Έτσι ώστε πρακτικά να “φυλακίζεται”».\nΠροηγούμενο άρθροΟι αθλητικές μεταδόσεις της ημέρας (17/03)\nΕπόμενο άρθροΆνοιξε η πλατφόρμα εμβολιασμών για μαθητές και προσωπικό των Ειδικών Σχολείων


Τι είπαν Πούτιν - Παυλόπουλος - OlaDeka\nΜε δρακόντεια μέτρα ασφαλείας αλλά και χωρίς προσδοκίες για την υπογραφή μεγάλων συμφωνιών στην Αθήνα ο ρώσος πρόεδρος Βλαντιμίρ Πούτιν.\nΑρχική » Ελλάδα » Τι είπαν Πούτιν – Παυλόπουλος\n27 Μαΐου 2016 27 Μαΐου 2016 Mr. Blog Ελλάδα,Κόσμος\n«Δεν είναι τυχαίο ότι έρχομαι εδώ στην Ελλάδα, σε μια χώρα που έχουμε διαχρονικές, παλιές, πνευματικές σχέσεις. Όπως πολύ σωστά επισημάνετε, τώρα έχουμε την ευκαιρία να δούμε τις ρίζες μας. Είμαι ευγνώμων και σε εσάς και στην ελληνική ορθόδοξη εκκλησία για το ότι υποστηρίξατε την επίσκεψή μου στο Α. Όρος. Εμείς όπως υπολογίσαμε περίπου 1.000 χρόνια βρίσκονται εκεί οι ρώσοι μοναχοί. Σημασία έχουν οι κοινές μας ηθικές αξίες. Και βεβαίως πρέπει να συζητήσουμε και την πορεία των οικονομικών σχέσεων. Όπως αναφέρατε, αυτό θα το συζητήσουμε πιο αναλυτικά με τον πρωθυπουργό της Ελλάδας. Υπάρχουν γνωστά προβλήματα αλλά υπάρχει και κάτι που εντυπωσιάζει. Κατά τον μήνα Μάρτιο, ο αριθμός των ρώσων τουριστών στην Ελλάδα αυξήθηκε κατά 523%. Και πρέπει να προχωρήσουμε και σε άλλους τομείς. Νομίζω τώρα είναι πολύ σημαντικό να συζητήσουμε όλες αυτές τις ευκαιρίες και να προχωρήσουμε σε συγκεκριμένα βήματα για την υλοποίησή τους».\nΟ Β. Πούτιν στην επίσκεψη εργασίας (όχι επίσημη επίσκεψη που περιλαμβάνει υποδοχή με πρωτόκολλο, Εύζωνες, μπάντες κτλ) που θα έχει στην Αθήνα, σε συνέχεια των επισκέψεων του Αλέξη Τσίπρα σε Κρεμλίνο και Αγία Πετρούπολη το περασμένο έτος, καθώς και του Προκόπη Παυλόπουλο στη Μόσχα τον περασμένο Ιανουάριο θα συζητηθούν μείζονος σημασίας θέματα και θα υπογραφούν σημαντικές αποφάσεις.\nΣυγκεκριμένα η ατζέντα των συνομιλιών μεταξύ του πρωθυπουργού και του Ρώσου Προέδρου, και των δύο κυβερνητικών αντιπροσωπιών, θα επικεντρωθεί: α) Στην ενίσχυση των διμερών οικονομικών και εμπορικών σχέσεων (προσέλκυση ρωσικών επενδύσεων, προώθηση ελληνικών εξαγωγών κυρίως στον αγροδιατροφικό τομέα, ενέργεια, τουρισμό), β) Στην αναβάθμιση του πολιτικού διαλόγου για διεθνείς και περιφερειακές εξελίξεις, καθώς και για τις σχέσεις ΕΕ-Ρωσίας και ΝΑΤΟ-Ρωσίας και γ) Στη συνεργασία στους τομείς του πολιτισμού, της παιδείας, της επιστήμης και της τεχνολογίας στο πλαίσιο, επίσης, του Αφιερωματικού Έτους 2016.\nΣτην αποστολή θα συμμετέχουν οι διευθύνοντες σύμβουλοι της Gazprom και της Rosneft και δεκάδες άλλοι επιχειρηματίες. Οι δύο εταιρείες είναι οι ενεργειακοί κολοσσοί της Ρωσίας και δείχνει η Μόσχα με τον τρόπο αυτό το μεγάλο ενδιαφέρον που έχει για την Ελλάδα. Άλλωστε το επισήμανε και ο Β. Πούτιν στο άρθρο του στην “Καθημερινή”, πως θέλει να μετατρέψει τη χώρα μας σε ενεργειακό κόμβο.\nΑυτό θα συνέβαινε αν προχωρούσε η διμερής συνεργασία που καλλιεργήθηκε επί κυβερνήσεως Κώστα Καραμανλή και κατασκευάζονταν ο αγωγός South Stream. Άλλα συμφέροντα ωστόσο δεν άφησαν να υλοποιηθεί και η Ελλάδα οδηγήθηκε εδώ που είναι σήμερα με τα μνημόνια και τον αγωγό TAP που κάθε άλλο παρά τα συμφέροντα της χώρας μας εξυπηρετεί.\nΜετά το πέρας της κατ’ ιδίαν συνάντησης του Έλληνα πρωθυπουργού με το Ρώσο Πρόεδρο και τις διευρυμένες συνομιλίες των δύο αντιπροσωπιών, οι δύο πλευρές αναμένεται να υπογράψουν σειρά διακηρύξεων και συμφωνιών.\n– See more at: http://www.pronews.gr/portal/20160527/%CE%B4%CE%B9%CE%B5%CE%B8%CE%BD%CE%B7%CF%83-%CF%80%CE%BF%CE%BB%CE%B9%CF%84%CE%B9%CE%BA%CE%B7/%CE%B5%CF%80%CE%AF%CF%83%CE%BA%CE%B5%CF%88%CE%B7-%CE%B2-%CF%80%CE%BF%CF%8D%CF%84%CE%B9%CE%BD-spetsnaz-%CE%BA%CE%B1%CE%B9-%CE%BA%CE%B1%CF%84%CE%B1%CF%83%CE%BA%CE%BF%CF%80%CE%B5%CF%85%CF%84%CE%B9%CE%BA%CF%8C-%CE%B1%CE%B5%CF%81%CE%BF%CF%83%CE%BA%CE%AC%CF%86%CE%BF%CF%82-%CF%83%CF%84%CE%B7%CE%BD-%CE%B1%CF%83%CF%86%CE%AC%CE%BB%CE%B5%CE%B9%CE%B1-%CF%84%CE%BF%CF%85#sthash.0kFKrPvV.dpuf\nΕΛΛΑΔΑ ΕΠΙΣΚΕΨΗ ΠΑΥΛΟΠΟΥΛΟΣ ΠΟΥΤΙΝ


Λίγα ψίχουλα πλεόνασμα θα δώσω – και μετά τις εκλογές θα σας τελειώσω! | αἰέν ἀριστεύειν\n← Σαμαρας:”Με 20 μυρια αγοραζω την αξιοπρεπεια σας. Πουλατε ;”\nΤουρκία: Ο Ερντογάν έκλεισε το Twitter! →\nΕίναι να απορεί κανείς με το θράσος του κ. Πρωθυπουργού ο οποίος βγήκε στα κανάλια και μας έταξε (θεωρώντας μας προφανώς Ιθαγενείς της εποχής του Κολόμβου) “καθρεφτάκια” και “μπιχλιμπίδια” από το δήθεν πλεόνασμα.


Ο Μ. Κεφαλογιάννης για τις αλυτρωτικές ενέργειες της Αλβανίας (χάρτης) | Pontos News\nΟι Τούρκοι επιστρέφουν εκτάσεις στην Κοινότητα Τενέδου\n30 Σεπτέμβριος 2014, 20:33 - Τελευταία Ενημέρωση: 17 Οκτώβριος 2014, 16:32\nΚατέθεσε ερώτηση προς την Ευρωπαϊκή Επιτροπή και ζητάει να πάρουν μέτρα.\nΝα πάρει θέση η Ευρωπαϊκή Επιτροπή για τις ενέργειες ακραίου αλυτρωτισμού και παραχάραξης της ιστορίας από την Αλβανία ζητάει ο ευρωβουλευτής της ΝΔ, Μανώλης Κεφαλογιάννης.\nΣε ερώτηση που κατέθεσε προς την ΕΕ καταγγέλλει ότι «τα σχολικά βιβλία μίας υπό ένταξη χώρας στην Ευρωπαϊκή Ένωση, της Αλβανίας, βρίθουν αλυτρωτικών αναφορών και χαρακτηρισμών περί εδαφών μίας χώρας-μέλους της Ευρωπαϊκής Ένωσης, που δήθεν τους ανήκουν».\nΟ Μανώλης Κεφαλογιάννης ρωτάει ποιες θα είναι από εδώ και στο εξής οι ενέργειες της ΕΕ ώστε να αποκατασταθεί η ιστορική αλήθεια στα σχολικά βιβλία της Αλβανίας αλλά και να αποφευχθεί στο μέλλον πιθανή προπαγάνδα.


Testosterol 250 30 caps - Megabol | GymBeam.gr\nΤο Testosterol 250 είναι ένα συμπλήρωμα διατροφής για αθλητές με αποτελεσματικές ποσότητες φυτικών στερολών και άλλων ουσιών που υποστηρίζουν την ταχεία επίτευξη των στόχων σας. Είναι ένα από τα καλύτερα σεν πωλήσεις φυσικά αναβολικά που έχουν γίνει δημοφιλή στους bodybuilders σε όλο τον κόσμο.\nΛεπτομέρειες Περισσότερες Πληροφορίες Αξιολογήσεις 81 Επιλογές Προϊόντος Ερωτήσεις Προϊόντος Blog\nΤο Testosterol 250 είναι ένα φυσικό αναβολικό ιδανικό ως συμπλήρωμα διατροφής για την οικοδόμηση μυϊκής μάζας\nΤο Testosterol 250 είναι ένα εξαιρετικά ισχυρό αναβολικό με το οποίο μπορείτε να επιτύχετε τους fitness στόχους γρήγορα και εύκολα. Το μόνο που χρειάζεστε είναι μια καλή διατροφή, αρκετή πρωτεΐνη, τακτική προπόνηση και Testosterol 250 - ένα αποτελεσματικό διεγερτικό έκκρισης τεστοστερόνης. Αυτός ο συνδυασμός είναι ιδανικός για την κατασκευή ενός μυώδους σώματος.\nΤο σκεύασμα περιέχει αποτελεσματικές ποσότητες φυτικών στερολών και επομένως χημικές ενώσεις που προέρχονται από στεατικό άλας. Μερικοί μεταβολίτες στερόλης μπορούν να μιμηθούν τυπικές ορμόνες στο σώμα και να ανταγωνιστούν για υποδοχείς σε κύτταρα του σώματος. Αυτό οδηγεί σε τροποποίηση πολλών φυσιολογικών λειτουργιών. Το κοινό αποτέλεσμα αυτών των διαδικασιών είναι η ρύθμιση των ποσοτικών σχέσεων μεταξύ 17-κετοστεροειδών, τεστοστερόνης, προγεστερόνης, ανδροστερόνης και κορτικοστεροειδών.\nTestosterol 250 και τα Οφέλη του\nισχυρό φυσικό αναβολικό\nπεριέχει στοιχεία φυτικής στερόλης\nκατάλληλο συμπληρώματα διατροφής για ταχεία επίτευξη στόχων\nένα από τα καλύτερα σε πωλήσεις αναβολικά προϊόντα στον κόσμο\nΔεν παρατηρήθηκαν παρενέργειες κατά τη χρήση φυτικών στερολών.\nΦυτικές στερόλες, ινουλίνη, φαινολικές γλυκοσίδες, φλαβονοειδή, φυλλοκινόνες.\nΧρησιμοποιήστε 1 κάψουλα ημερησίως μετά το πρωινό, συνεχώς για 45 ημέρες. Εάν είστε προηγμένος bodybuilder ή έχετε βάρος μεγαλύτερο από 85 κιλά, διπλασιάστε τη δοσολογία.\nΤο προϊόν πρέπει να φυλάσσεται σε θερμοκρασία κάτω των 25 ° C, μακριά από παιδιά.\nΑξιολογήσεις Πελατών Testosterol 250 30 caps - Megabol\nΑξιολογείτε:Testosterol 250 30 caps - Megabol\nΜέσος όρος από 81 αξιολογήσεις\n100 % (61 reviews)\n60 % (6 reviews)\nI pio simantiki epidrasi pou paratirisa einai oti ise sxedon amesws etoimos gia tin epomeni proponisi.to recovery time elaxistopoieitai.kanei doulia.mpoliki prwteini k proponisi kathimerina.\n30 καψ. 9,95 € 6,50 €\nΜετά τις 45 μέρες πότε μπορώ να το ξαναπάρω?πόσος καιρός πρέπει να περάσει??\nΜπορείτε να το ξαναξεκινήσετε μετά από ένα μήνα\nΠόσες κάψουλες παίρνουμε καθημερινά ή πρίν την προπόνηση;;\nΟι οδηγίες του κατασκευαστή, είναι:


Πρέπει να το δεις Taklin - 24 Νοεμβρίου 2017\nΈνα νέο επαγγελματικό βήμα ακολουθεί ο Πίτερ Οφορίκουε, ο οποίος με την ιδιότητα του μάνατζερ ονόμασε την εταιρία του «Πίπης». Το «Pipis Management» αποτελεί τη νέα επιχειρηματική προσπάθεια του Πίτερ Οφορίκουε, ο οποίος καλείται να ανακαλύψει τα νέα ταλέντα του...\nΠρέπει να το δεις Taklin - 23 Νοεμβρίου 2017\nΣτιγμές απόλυτης απόγνωσης ζει η οικογένεια του 19χρονου μοντέλου από την Ελλάδα που έχουν συλλάβει στο αεροδρόμιο του Χονγκ Κονγκ της Κίνας καθώς μετέφερε 2,6 κιλά κοκαΐνης αξίας περίπου 307.000 δολαρίων και αυτή τη στιγμή αντιμετωπίζει ακόμα και το...\nΠρέπει να το δεις Taklin - 22 Νοεμβρίου 2017\nΠέρασε στην επόμενη φάση του The Voice ο Λεωνίδας Παχτίτης\nΧθες βράδυ διαγωνίστηκε στην επόμενη φάση του The Voice of Greece, ο Καλαματιανός Λεωνίδας Παχτίτης. Ο Λεωνίδας κατάφερε να προχωρήσει αποκλείοντας τον Πάνο Τσίκο. [youtube https://www.youtube.com/watch?v=RSXtJNH5H4w] Πηγή: tharrosnews.gr\nΠαναγιώτης Κουσουλάκος: Ένας… τεράστιος δάσκαλος !\nΒλέποντας εκεί γύρω στην δεκαετία του 90 τον κτηνώδη σωματικά τότε Άρνολντ Σβαρτζενέγκερ ως δάσκαλο σε σχολείο στην γνωστή ταινία "Ο μπάτσος του θηριοτροφείου", όλοι είχαμε πει πως αυτά γίνονται μόνο στις ταινίες! Τελικά δεν γίνονται μόνο στο Hollywood...\nΕντελώς ξαφνικά και απροειδοποίητα ένα παιδί του ερασιτεχνικού ποδοσφαίρου της Δυτικής Αχαΐας έφυγε από κοντά μας. Πενθεί το ερασιτεχνικό ποδόσφαιρο της Αχαΐας και όχι μόνο τον ξαφνικό θάνατο του Βασίλη Γιοβάνη που αγωνίζονταν στον Ατρόμητο Λάππα. Στα 32 του χρόνια κόπηκε το νήμα...\nΠρέπει να το δεις Taklin - 21 Νοεμβρίου 2017\nΔύο τροχαία ατυχήματα έγιναν το μεσημέρι της Δευτέρας στο οδικό δίκτυο της Μεσσηνίας με αποτέλεσμα τον τραυματισμό συνολικά 4 ατόμων. Το πρώτο έγινε γύρω στις 2:05 το μεσημέρι στην παλιά εθνική οδό Καλαμάτας - Τρίπολης στο ύψος της Αλλαγής, όταν...\nΠρέπει να το δεις Γιάννης Σταμ - 21 Νοεμβρίου 2017\nΑΝΔΡΟΥΣΑ: Προπόνηση υπό βροχή και πίτσες (ΦΩΤΟΓΡΑΦΙΕΣ)\nΤουρνουά μπάσκετ άμμου 3×3 στο Ακτή Σάντοβα\n«Απολαυστική» Κυριακή στα Σπορ σήμερα με 21 βίντεο


Βραβεύσεις αθλητών στη βασιλόπιτα της Γ.Ε Νάουσας – Ειδήσεις για την Κεντρική Μακεδονία – Avena.gr\nΒραβεύσεις αθλητών στη βασιλόπιτα της Γ.Ε Νάουσας\n18 Ιανουαρίου 2016 14:500\nΤο Σάββατο 16/1/2016 στην κατάμεστη, από αθλητές, γονείς και φίλους του Στίβου, αίθουσα της Ταβέρνας ΜΠΡΟΥΒΑΛΗ « Η ΠΕΣΤΡΟΦΑ» έγινε η ετήσια γιορτή του στίβου όπου βραβεύτηκαν οι αθλητές της Γυμναστικής Ένωσης Νάουσας που διακρίθηκαν στους Πανελλήνιους αγώνες Στίβου του 2015 . Οι αθλητές που βραβεύτηκαν ήταν :\nΛογδανίδης Κώστας , Καϊσίδου Σοφία,\nΣτεφανής Γιώργος, Ντόι Αριάν , Ιωάννου Ιωάννα , Λογδανίδου Ιλζε, Σαραντινός Σαράντης, Στεφανή Ιωάννα, Δραγουμάνου Βάσω, Μπόλας Βασίλης , Καλτσουκαλάς Αγγελός, Εξηντάρας Γιώργος, Ευδοξία Λίγγου, Ιωάννου Πηνελόπη, Φειδάντσης Βασίλης, Ελπίδα Λίγγου, Καζεπίδης Κυριάκος . Αξίζει να σημειωθεί ότι με την αγωνιστική παρουσία όλων των αθλητών στο 2015, η Γυμναστική Ένωση Νάουσας κατέλαβε την 35η θέση ανάμεσα σε 300 σωματεία που είναι η δύναμη του Σ.Ε.Γ.Α.Σ. και την 3η θέση στην περιφέρεια της Πιερίας –Ημαθίας-Πέλλας-Κιλκίς.\nΠαράλληλα έγινε και η κοπή της πίτας του συλλόγου με τυχερούς από την ακαδημία του στίβου τους μικρούς αθλητές: Γιάννη Σιάρρη, Δήμητρα Φαρμάκη, Σταύρο Μητσιάνη, Γιώργο Μάκη, Γιώργο Καρατσιώλη , Βαγγέλη Κοκοφίκη, Κων/νο Σαντίκογλού, Λυδία Γιούρου και Ελεάννα Ταρπάνη και από την αγωνιστική ομάδα τους: Κων/νο Χριστοδούλου, Σαράντη Σαραντινό, Μαριλία Χατζάρα, Πετρούλα Πλιάτσικα, Φίλιππο Καραγιάννη, Ιωάννα Ιωάννου και Κων/νο Λογδανίδη.\nΤην εκδήλωση τίμησε με την παρουσία του ο σύμβουλός του ΣΕΓΑΣ κ. Σάββας Νικολαΐδης\nΟ σύλλογος έχει την υποχρέωση να ευχαριστεί τους ιδιοκτήτες της ταβέρνας ΜΠΡΟΥΒΑΛΗ ’’Η ΠΕΣΤΡΟΦΑ’’ για την δωρεάν παραχώρηση του χώρου και του κεράσματος σε μικρούς και μεγάλους φίλους του συλλόγου, δείχνοντας έμπρακτα ότι αναγνωρίζουν και στηρίζουν το έργο του συλλόγου.\nΈκοψε τη βασιλόπιτα του ο λαογραφικός-χορευτικός σύλλογος ντόπιων Μακροχωρίου